title: Tiibetin ylänkö

text:
Ylängön monestikin uhanalaisia eläimiä ovat villijakki , argaali, kiangi (tiibetiläinen villiaasi), myskihirvi, valkohuulihirvi, tiibetingaselli, chiru (tiibettiläinen antilooppi), bharaali, murmeli, pika (Himalajan hiirijänis) . Petoja ovat lumileopardi , susi, ilves, ruskea tiibetinkarhu (spelkarhu?). Eräs harvinaisuus on lumiapina.
Haaskalinnut ovat yleisiä .


title: Oscar Nordenswan

text: Oscar Bjarne Hugo Nordenswan (24. kesäkuuta 1893 Hausjärvi – 12. helmikuuta 1984 Porvoo) oli suomalainen jääkärieversti. Hänen vanhempansa olivat metsänhoitaja Johan Robert Hugo Nordenswan ja Ingrid Elisabeth Stenius. Hänet vihittiin avioliittoon vuonna 1918 Mary Elisabeth Alice Ramsayn kanssa, Ramsayn suvun vapaaherrallisesta haarasta.


title: Oscar Nordenswan

text: Nordenswan kirjoitti ylioppilaaksi Helsingin ruotsalaisesta normaalilyseosta vuonna 1913 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1913–1915. Hän suoritti kapteenin täydennyskurssin Saint-Cyrin kadettikoulussa vuosina 1920–1921 ja Sotakorkeakoulun yleisen osaston vuosina 1924–1926.


title: Oscar Nordenswan

text: Nordenswan liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 17. maaliskuuta 1915. Hänet sijoitettiin joukon 2. komppaniaan, josta hänet siirrettiin myöhemmin muodostettuun Jääkäripataljoona 27:ään 10. syyskuuta 1915 ja hänet sijoitettiin pataljoonan konekiväärikomppaniaan ja edelleen 10. heinäkuuta 1917 alkaen 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Hän suoritti Libaussa vuonna 1917 järjestetyn sotakoulun A-kurssin ja osallistui samana vuonna joulukuussa järjestetylle Polangenin erikoiskurssille (pommarikurssi) suomalaisena johtajana.


title: Oscar Nordenswan

text: Nordenswan astui Suomen armeijan palvelukseen 11. helmikuuta 1918 kapteeniksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi komppanianpäälliköksi 3. jääkärirykmentin 7. jääkäripataljoonan konekiväärikomppaniaan, josta hänet siirrettiin 25. maaliskuuta 1918 6. jääkärirykmentin 18. jääkäripataljoonan komentajaksi ja otti osaa sisällissodan taisteluihin Ilveksessä, Hotakassa ja Muolaassa sekä etenemiseen Pietarin – Viipurin radalle.


title: Oscar Nordenswan

text: Nordenswan määrättiin sisällissodan jälkeen 27. toukokuuta 1918 alkaen 6. jääkärirykmentin virkaatekeväksi komentajaksi. Seuraavaksi hänet siirrettiin 18. kesäkuuta 1918 alkaen Suomen valkoisen kaartin II pataljoonan komentajaksi, mistä hänet siirrettiin 12. syyskuuta 1918 alkaen T pataljoonan komentajaksi. Myöhemmin hänet siirrettiin 6. helmikuuta 1922 alkaen esikuntapäälliköksi 1. divisioonaan, mistä hänet siirrettiin 15. tammikuuta 1922 toimistopäälliköksi Sotaväen esikuntaan. Sotaväenesikunnasta hän palasi 29. marraskuuta 1922 esikuntapäälliköksi 1. divisioonaan, mistä hänet siirrettiin Kaartin jääkäripataljoonaan 26. maaliskuuta 1925 ja edelleen Suomen valkoiseen kaartiin 27. elokuuta 1929. Vuonna 1933 hänet nimitettiin Uudenmaan sotilasläänin komentajaksi, missä tehtävässä hän toimi talvisodan syttymiseen saakka.


title: Oscar Nordenswan

text: Nordenswan osallistui talvisotaan 4. divisioonan komentajana ja johdatti joukkonsa taisteluihin Länsikannaksella, josta hän joutui myöhemmin sairaalahoitoon. Sairaalasta palattuaan hän toimi kenraali Edvard Hanellin alaisena linnoitussuunnittelutöissä sekä sai sodan loppuvaiheilla johdettavakseen taisteluryhmän rannikkokaistalla Virolahdella. ja Säkkijärvellä.


title: Oscar Nordenswan

text: Välirauhan aikana Nordenswan toimi Pohjois-Hämeen suojeluskuntapiirin päällikkönä ja myöhemmin Helsingin varuskunnan päällikkönä.


title: Oscar Nordenswan

text: Jatkosodan puhjettua Nordenswan komennettiin päälliköksi Jalkaväenkoulutuskeskus 4:ään ja edelleen Jalkaväenkoulutuskeskus 5:een. Koulutuskeskuksesta hänet siirrettiin Etelä-Hämeen sotilasläänin komentajaksi ja edelleen Merivoimien komentajan käyttöön Hangon lohkolle. Vuonna 1942 hänet siirrettiin edelleen Vaasan sotilasläänin komentajaksi, josta hänet siirrettiin vielä saman vuoden aikana Äänislinnan varuskunnan päälliköksi, missä tehtävässä hän palveli aina vuoteen 1944 saakka. Perääntymisvaiheen aikana hän toimi erikoistehtävissä eri johtoportaissa. Hän erosi armeijan palveluksesta sotien jälkeen ja työskenteli sen jälkeen maanviljelijänä aluksi Pitkäkosken kartanossa Perttelissä ja myöhemmin Greggbölen kartanossa, jota hän viljeli aina vuoteen 1967 saakka.


title: Arlene Golonka

text: Arlene Golonka (s. 23. tammikuuta 1936/1939) on yhdysvaltalainen näyttelijä.


title: Arlene Golonka

text: Chicagossa, Illinoisissa syntynyt Golonka on esiintynyt aktiivisesti näyttämöllä, televisiossa ja elokuvissa. Varsinkin hänet muistetaan Millie Swansonin roolista, jota hän esitti "The Andy Griffith Show'n" spin-offissa "Mayberry R.F.D.:ssa". Näyttelijä on ansioitunut myös alansa opettajana.


title: Lasker

text: Lasker on puolalainen sukunimi.


title: Alla Pavlova

text: Alla Pavlova (s. 13. heinäkuuta 1952) on nykytaidemusiikin säveltäjä. Hän syntyi, opiskeli ja aloitti uransa Neuvostoliitossa, mutta asettui vuonna 1990 New Yorkiin, Yhdysvaltoihin. Hän on säveltänyt monenlaista musiikkia, jonka joukossa on muun muassa viisi sinfoniaa.


title: Propagandhi

text: Propagandhi on kanadalainen punkrock-yhtye, jonka perustivat Chris Hannah ja Jord Samolesky vuonna 1986 Portage la Prairiessa Manitobassa. Nykyisin yhtyeen kotipaikka on Winnipeg.


title: Propagandhi

text: Vaikka yhtyeen aikaisemmat työt ammentavat skate punk -perinteistä, viimeisimmät Propagandhi-albumit ovat siirtyneet kohti raskaampaa, metallivaikutteista äänimaailmaa.


title: Propagandhi

text: Yhtyeen jäsenet ovat tunnettuja anarkismistaan. He ovat myös vastustaneet aktiivisesti ihmisoikeusrikkomuksia, rasismia, homofobiaa, imperialismia, fasismia, kapitalismia ja uskontoa. Yhtye tukee vegaanista elämäntapaa ja eläinoikeuskampanjoita.


title: Propagandhi

text: Vuonna 2015 David "Beave" Guillas päätti keskittyä opettajan uraansa. Hän kuitenkin on soittanut joitain kitaroita vielä vuonna 2017 ilmestyneelle albumille "Victory Lap". Uudeksi kitaristiksi puolestaan liittyi Sulynn Hago, jonka ensimmäinen levy on sama "Victory Lap". Hagon ensimmäinen iso keikka puolestaan oli suomalaisille kiinnostavasti Ilosaarirockissa 2016, jossa Propagandhi soitti kyseisen vuoden ainoan Euroopan-keikkansa.


title: Otto Nordenswan

text: Otto Nordenswan (3. helmikuuta 1888 Alavus – 28. huhtikuuta 1966) oli suomalainen jääkärieverstiluutnantti. Hänen vanhempansa olivat everstiluutnantti Anders Otto Nordenswan ja Fanny Irene Elisabeth Löfman. Hänet vihittiin avioliittoon vuonna 1927 Enny Elise Wikströmin kanssa.


title: Otto Nordenswan

text: Nordenswan kirjoitti ylioppilaaksi Helsingin suomalaisesta reaalilyseosta vuonna 1907 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1915. ja 1920–1922. Hän suoritti oikeustutkinnon vuonna 1922 ja otettiin auskultantiksi Turun hovioikeuteen 31. toukokuuta 1922. Hän suoritti Suomen tykistökoulun vuonna 1918 ja tykistöupseerien täydennyskurssin Suomenlinnassa vuonna 1920. Taistelukoulun kapteenikurssin hän suoritti vuosina 1931–1932 ja kävi Sotilashallinnollisen koulun ensimmäisen jakson vuosina 1933–1934 ja toisen jakson vuosina 1935–1936.


title: Otto Nordenswan

text: Nordenswan liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 8. tammikuuta 1916, josta hänet siirrettiin 20. huhtikuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella ja Ekkau-Kekkaussa sekä Aa-joella. Hän osallistui Suomalaisen sotilaskäsikirjan tykistöosan laatimiseen.


title: Otto Nordenswan

text: Nordenswan astui Suomen valkoisen armeijan palvelukseen 7. helmikuuta 1918 Saksassa allekirjoitettuaan ensin palvelusitoumuksen ja vannottuaan sotilasvalan. Tässä yhteydessä hänet ylennettiin vänrikiksi. Takaisin Suomeen hän palasi aselastia saattaneen komennuskunnan mukana Vaasaan höyrylaiva S/S Virgolla 3. maaliskuuta 1918. Vaasasta hänet komennettiin patteriupseeriksi Jääkäritykistön 1. patteriin ja otti osaa sisällissodan taisteluihin Messukylässä ja Tampereella. Tampereen valloituksen jälkeen hänet sijoitettiin tykistön uudelleen muodostamisen jälkeen juuri perustettuun Jääkäritykistöprikaatin 1. jääkäripatteriston 1. patteriin vanhemmaksi patteriupseeriksi. Edellä mainitussa joukossa hän otti osaa taisteluihin Kämärällä sekä Viipurissa.


title: Otto Nordenswan

text: Nordenswan palveli sisällissodan jälkeen Suomen tykistökoulussa, josta hänet siirrettiin 25. elokuuta 1918 alkaen päälliköksi Kenttätykistörykmentti l:n 5. patteriin, josta hänet siirrettiin edelleen 1. tammikuuta 1919 päälliköksi Kenttätykistörykmentti 3:n 2. patteriin. Myöhemmin hän toimi rykmentin 3. patteriston komentajana ja aliupseerikoulun johtajana kunnes erosi 2. syyskuuta 1920 armeijan palveluksesta. Hän astui kumminkin takaisin armeijan palvelukseen muutaman vuoden kuluttua tarkalleen 30. kesäkuuta 1922. Nyt hänet sijoitettiin toimistoupseeriksi puolustusministeriön yleiselle sota-asiainosastolle. Hänet siirrettiin 26. elokuuta 1927 Saimaan kutsuntapiirin päälliköksi ja majurin arvoon ylentämisen jälkeen Hämeen kutsuntapiirin päälliköksi 4. kesäkuuta 1928 alkaen. Hämeenlinna sotilaspiirin päälliköksi hänet nimitettiin 1. maaliskuuta 1932 alkaen. Vuoksen jääkäripataljoonan (myöhemmin Jääkäripataljoona 4) talouspäälliköksi hänet siirrettiin heinäkuun alussa 1933. Jääkäripataljoona 4:stä hänet siirrettiin Kenttätykistörykmentti 3:n talouspäälliköksi 26. tammikuuta 1937, missä tehtävässä hän toimi talvisotaan saakka.


title: Otto Nordenswan

text: Nordenswan osallistui talvisotaan huoltopäällikkönä Raudun Ryhmä ja 3. Prikaatissa. Välirauhan aikana hän toimi 2. Divisioonan intendenttinä ja toimistopäällikkönä puolustusministeriön yleisten asiain toimistossa. Jatkosodan puhjettua hänet komennettiin intendentiksi Ilmavoimien esikuntaan, josta hänet siirrettiin myöhemmin toimistosihteeriksi Kotijoukkojen esikunnan intendenttiosastolle. Hän toimi myös huollon tarkastajana aina sodan loppuun saakka. Sotien jälkeen Nordenswan toimi toimistopäällikkönä puolustusministeriössä vuoteen 1945 saakka, jolloin hän erosi vakinaisesta palveluksesta ja siirtyi neuvosmieheksi Helsingin raastuvanoikeuteen. Hänet haudattiin Helsinkiin.


title: Otto Nordenswan

text: Nordenswan toimi Kenttätykistörykmentti 3:n kunniatuomioistuimen jäsenenä vuonna 1919 ja Vuoksen Jääkäripataljoonan kunnianeuvoston puheenjohtajana vuonna 1935 sekä 3. Divisioonan kunniatuomioistuimen jäsenenä vuosina 1935 ja 1938–1939. Kenttätykistörykmentti 3:n upseerikerhon puheenjohtajana hän toimi vuosina 1938–1940.


title: Ivan Sutherland

text: Ivan Sutherland (s. 1938) on yhdysvaltalainen tietojenkäsittelytieteilijä. Hän sai vuonna 1988 Turing-palkinnon. Hänet tunnetaan varsinkin kehittämästään Sketchpad-ohjelmasta (1963).


title: Ivan Sutherland

text: Nebraskassa syntynyt Sutherland on pitkän uransa aikana työskennellyt useissa yliopistoissa (mm. Utah) ja lisäksi esimerkiksi Sun Microsystemsissä. Hän on ollut vuodesta 1978 Yhdysvaltain kansallisen tiedeakatemian jäsenenä. Hän kuuluu myös Association for Computing Machineryyn.


Salibandyn maailmanmestaruuskilpailut 2008 olivat historian 7. maailmanmestaruuskilpailut. Ne järjestettiin Tšekissä 6–14. joulukuuta. A-sarja ja B-sarja järjestettiin yhdessä, mutta MM-kisojen C-sarja pelattiin 21.-27. huhtikuuta Slovakiassa. Kisoissa pelattiin kaksi viiden joukkueen lohkoa, joista kaksi parasta pääsi välieriin. Alkulohkon ja B-sarjan ottelut pelattiin Ostravassa 9700 henkeä vetävällä ČEZ Arenalla. Välierät, finaalit ja sijoitusottelut pelattiin Prahassa 17000 henkeä vetävällä Sazka Arenalla.


title: Salibandyn maailmanmestaruuskilpailut 2008

text: Ruotsi lähti kisoihin hallitsevana mestarina voitettuaan kaikki kuusi aiempaa mestaruutta. Maailmanmestaruuden vei Suomi, joka aiheutti Ruotsille ensimmäisen tappion MM-tasolla voittamalla finaalin jatkoajalla 7–6.9. sija


text: 7. sija


text: 5. sija


text:
Välierät
Pronssiottelu


text: FinaaliSeitsemän parasta A-sarjasta ja B-sarjan voittaja pääsee suoraan vuoden 2010 maailmanmestaruuskilpailuihin. Loput kahdeksan osallistujaa valitaan karsintaturnausten avulla.


title: Gunnar Norho

text: Gunnar Vilhelm Nyman myöh. Norho (6. helmikuuta 1893 Kalajoki – 28. tammikuuta 1969) oli suomalainen jääkärieverstiluutnantti. Hänen vanhempansa olivat kaupunginviskaali Bruno Wilhelm Nyman ja Ida Emilia Lindner. Hänet vihittiin avioliittoon vuonna 1920 Aleksandra (Sanni) Kuisminin kanssa.


title: Gunnar Norho

text: Hän kävi viisi luokkaa Iisalmen yhteiskoulua ja yhden lukukauden Tampereen teknillistä opistoa sekä suoritti yksityisesti seitsemännen luokan Lahden yhteiskoulussa vuonna 1936. Hän suoritti Haminan taistelukoulun vuonna 1918 ja Viipurin (Markovillan) upseerikokelaskurssin vuosina 1918–1919 sekä upseerien pioneerikurssin Haminassa vuonna 1921. Sotilaspedagogisen kurssin hän suoritti vuonna 1925 ja sotilashallinnollisten kurssien 1. jakson vuosina 1926–1927 ja 2. jakson vuosina 1927–1928.


title: Gunnar Norho

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 2. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui radio- ja rautatienrakennuskursseille Libaussa vuonna 1917.


title: Gunnar Norho

text: Hän astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi joukkueenjohtajaksi 5. jääkärirykmentin 15. jääkäripataljoonan konekiväärikomppaniaan ja otti osaa sisällissodan taisteluihin Karjalankannaksella.


title: Gunnar Norho

text: Norho palveli sisällissodan jälkeen edelleen 5. Jääkärirykmentissä, josta muodostettiin myöhemmin aluksi Kuopion jalkaväkirykmentti 4 ja sitten Tampereen rykmentti. Hän toimi rykmentissä aluksi koulutusaliupseerina 7. komppaniassa, josta hänet komennettiin 16. toukokuuta 1919 alkaen komppanian nuoremmaksi upseeriksi ja 11. lokakuuta 1919 alkaen III:n ja 5. kesäkuuta 1920 alkaen II pataljoonan rahastonhoitajaksi. Tampereen rykmentistä hänet komennettiin 25. syyskuuta 1920 harjoitusupseeriksi Kadettikouluun. Kadettikoulusta hän palasi rykmenttiinsä 3. tammikuuta 1921 ja sijoitettiin päälliköksi 1. komppaniaan. Norho komennettiin 15. tammikuuta 1921 nuoremmaksi upseeriksi korpraali- ja aliupseerikouluun, josta hän siirtyi 20. huhtikuuta 1921 nuoremmaksi upseeriksi 5. komppaniaan ja edelleen 19. toukokuuta 1921 alkaen rykmentin majoitusmestariksi. Ensimmäisen pataljoonan adjutantiksi hänet nimitettiin 18. marraskuuta 1921, mistä tehtävästä hänet siirrettiin 1. helmikuuta 1923 rykmentin ase- ja konekiväärinupseeriksi. Konekiväärikomppanian päälliköksi hänet nimitettiin 30. kesäkuuta 1924. Komppanianpäällikön tehtävistä hän siirtyi 31. joulukuuta 1927 rykmentin talouspäälliköksi.


title: Gunnar Norho

text: Norho osallistui talvisotaan 3. Divisioonan intendenttinä ja toimistoupseerina Päämajan Komendanttitoimistossa. Päämajasta hänet siirrettiin myöhemmin talouspäälliköksi Jalkaväenkoulutuskeskus 9:ään. Välirauhan aikana hän jatkoi sodanaikaisessa tehtävässään, kunnes hänet siirrettiin Huoltokoulutuskeskukseen. Huoltokoulutuskeskuksesta hänet siirrettiin 12. Prikaatin huoltopäälliköksi II Armeijakunnan esikuntaan. Vielä ennen jatkosodan puhkeamista hänet siirrettiin huoltopäälliköksi Ratsuväkiprikaatiin.


title: Gunnar Norho

text: Jatkosodan puhjettua Norho komennettiin intendentiksi 15. Divisioonaan, josta hänet siirrettiin vuonna 1942 päälliköksi Elintarvikevarikko 7:ään ja edelleen 5:een, jossa hän palvelikin sotien loppuun saakka. Sotien jälkeen Norho perusti Poriin Puuväline G. Norho ja Kumppanit ja toimi itse yrityksen toimitusjohtajana vuoteen 1946 saakka. Myöhemmin hän työskenteli vuosina 1956–1969 Karhumuovi Oy:n toimistopäällikkönä. Hänet haudattiin Poriin.


title: Gunnar Norho

text: Norho toimi Tampereen rykmentin kunnianeuvoston puheenjohtajana vuosina 1926 ja 1928 ja Hollolan kunnanvaltuuston jäsenenä vuosina 1931–1932 sekä Lahden kaupungin verotuslautakunnan jäsenenä vuonna 1933.


title: Tlaloc

text: Tlaloc oli tolteekkien ja asteekkien palvoma sateen ja veden jumala. Hänen uskottiin asuvan sekä pilvien peittämillä vuorenhuipuilla että lähteissä ja järvissä. Vuorilta hän lähetti ihmiskunnan kiusaksi tuulta, sadetta, salamoita ja hirvittäviä sairauksia, kuten lepran.


title: Tlaloc

text: Koska Tlaloc kätkeytyi usein tummaan myrskypilveen, hänet kuvattiin käsikirjoituksissa mustaihoisena hahmona, jolla oli maalatut kasvot. Tlalocilla on myös torahampaat ja suuret renkaat silimien ympärillä. Hänen suustaan työntyi usein kirjakäärö. Kädessään jumalalla oli sauva, joka symboloi salamaa. Sauvassa saattoi olla hammastus tai sen ympärille oli kietoutunut käärmeitä. Ne, joita salama on iskenyt tai jotka sairastavat lepraa, pääsevät Tlalocin valtakuntaan Tlalocaniin, eivätkä enää koskaan kärsi puutetta.


title: Tlaloc

text: Tlaloc oli verenhimoinen jumala, joka vaati lapsiuhreja. Tarujen mukaan Tlalocin vaimo Chalchiuhtlicue eli smaragdivaltiatar synnytti miehelleen joukon sateen jumalolentoja "tlaloceja" tai "tlaloqueita", ja sanottiin, että joka kukkulalla oli oma tlalocinsa. Rituaalivuoden ensimmäisenä (Atlcaualo) ja kolmantena kuukautena (Tozoztontli) monia lapsia uhrattiin sekä näille vähäisemmille jumalille että itse Tlalocille.


title: Tlaloc

text: Asteekkien pääkaupungissa Tenochtitlánissa papit valmistautuivat Tlalocin juhliin ostamalla äideiltä vauvoja uhreiksi. Jos äidit itkivät ritualiuhrausten aikana, palvojat iloitsivat sanoen, että oli tulossa sade. Palvontamenoissa uhrattavien lihan söivät papisto ja ylhäisö. Tlalocin suoma sade ei kuitenkaan aina ollut hyväksi, vaan toi myös tulvia ja tuhoja. Tlaloc olikin jumala, jota sekä kunnioitettiin että pelättiin. Tlaloc ja hänen apujumalansa saattoivat uskomusten mukaan lähettää sekä ravitsevia että sadon tuhoavia sateita, hirmumyrskyjä sekä tauteja kuten turvotusta, lepraa ja reumatismia.


title: Tlaloc

text: Mayoilla Tlalocin vastine oli Chac.


title: Harvest Time

text: Harvest Time on porilaisen Elonkorjuu-yhtyeen debyyttialbumi vuodelta 1972. Sen alkuperäistä vinyyliversiota pidetään kalleimpana suomalaisena keräilyalbumina. Siitä on maksettu jopa 1 500 euroa.


title: Harvest Time

text: Vuonna 2002 EMI julkaisi albumista nyt jo loppuunmyydyn cd-uusintapainoksen. Ulkomailla albumista on julkaistu vinyyliuusintapainos ainakin kaksi kertaa.


title: Medusan verkko (vuoden 2002 elokuva)

text: Medusan verkko () on vuonna 2002 ensi-iltansa saanut Doug Limanin ohjaama elokuva. "Medusan verkko" perustuu löyhästi Robert Ludlumin samannimiseen romaaniin, ja se on Bourne-elokuvasarjan avausosa.


title: Medusan verkko (vuoden 2002 elokuva)

text: Tapahtumat kietoutuvat yhdysvaltalaisen tiedustelupalvelu CIA:n salaisen Treadstone-operaation ja erityisesti sen ensimmäisen agentin Jason Bournen (Matt Damon) ympärille.


title: Medusan verkko (vuoden 2002 elokuva)

text: Kalastajat löytävät Välimerestä ammutun miehen, joka on yhä elossa. Hän ei kuitenkaan muista henkilöllisyyttään eikä sitä, miten on joutunut ammutuksi. Miehen mukanaan kantamien tavaroiden joukosta löytyy Sveitsissä olevan pankkitilin tiedot. Sieltä hän löytää muun muassa oman passinsa, jonka mukaan hän on yhdysvaltalainen Jason Bourne. Bourne joutuu virkavallan kanssa kahnauksiin ja pakenee Yhdysvaltain lähetystöön ja sieltä edelleen tapaamansa Marie Helena Kreutzin (Franka Potente) kanssa Pariisiin. Lopulta selviää, että Bourne on tehtävässään epäonnistunut salamurhaaja ja että hänen työnantajansa, joka osoittautuu olevan jonkinlainen CIA:n salainen hanke, pyrkii tappamaan tämän. Kreutzin kanssa Bourne selvittää lisää menneisyyttään ja alkaa jäljittää takaa-ajajiaan ja lopulta tappaa heidät.


title: Bannalec

text: Bannalec on kunta Finistèren departementissa Bretagnen hallintoalueella Ranskassa. Kunnassa oli 4 785 asukasta vuoden 1999 väestönlaskennassa. Bannalecin pinta-ala on 78 neliökilometriä.


title: Briec

text: Briec on kunta Finistèren departementissa Bretagnen hallintoalueella Ranskassa. Kunnassa oli 4 603 asukasta vuoden 1999 väestönlaskennassa. Briecin pinta-ala on 68 neliökilometriä.


title: Flying High, Running Fast

text: Flying High, Running Fast on Elonkorjuun albumi vuodelta 1978. Yhtye käytti albumilla levy-yhtiön ehdotuksesta nimeä Harvest. Levyllä vierailevat myös Vesa Aaltonen ja Simo Salminen. Elonkorjuu hajosi pian albumin julkaisun jälkeen.


title: Flying High, Running Fast

text: Rocket Records julkaisi albumin CD-muodossa toukokuussa 2010.


title: William Davenant

text: Sir William Davenant (kastettu 3. maaliskuuta 1606 – 7. huhtikuuta 1668) oli brittiläinen runoilija ja näytelmäkirjailija. Hän opiskeli lyhyesti Oxfordin Lincoln Collegessa ja toimi maansa "Poet Laureatena" vuosina 1638–1668.


title: Carhaix-Plouguer

text: Carhaix-Plouguer on kunta Finistèren departementissa Bretagnen hallintoalueella Ranskassa. Kunnassa oli 7 648 asukasta vuoden 1999 väestönlaskennassa. Carhaix-Plouguerin pinta-ala on 26 neliökilometriä.


title: Heikki Nurmio

text: Heikki Eliel Nurmio (29. lokakuuta 1887 Pihlajavesi – 22. heinäkuuta 1947) oli suomalainen jääkärieversti, sotahistorioitsija ja salanimellä "Aarne Mustasalo" nuortenkirjailija. Nurmio tunnetaan Jääkärimarssin sanoittajana.


title: Heikki Nurmio

text: Nurmion vanhemmat olivat rovasti Henrik Nurmio ja Anna Alina Groundstroem. Heikki Nurmio vihittiin avioliittoon vuonna 1920 Helvi Lydia Lausteen kanssa.


title: Heikki Nurmio

text: Pihlajaveden pappilan seinässä on muistolaatta siitä, kun pappilassa syntyi vuonna 1887 kirkkoherra Henrik Nurmion perheeseen poika Heikki. Perhe muutti Pihlajavedeltä jo kahden vuoden kuluttua, ensin Soiniin ja sieltä Raisioon.


title: Heikki Nurmio

text: Nurmion veli oli historiantutkija Yrjö Nurmio.


title: Heikki Nurmio

text: Nurmio kirjoitti ylioppilaaksi Turun suomalaisesta reaalilyseosta vuonna 1906. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla, jossa liittyi Varsinaissuomalaiseen osakuntaan. Nurmio suoritti filosofian kandidaatin tutkinnon vuonna 1911 ja kasvatusopintutkinnon vuonna 1912. Hän auskultoi Helsingin suomalaisessa normaalilyseossa vuosina 1911–1912 ja suoritti filosofian maisterin tutkinnon vuonna 1926. Opettajanäytteet hän antoi suomalaisessa normaalilyseossa vuonna 1927.


title: Heikki Nurmio

text: Upseerin uraansa liittyen hän suoritti vuonna 1924 viiden kuukauden opintomatkan Ruotsin sotakorkeakouluun ja kadettikouluun seuraamaan sotahistorian opetusta. Sotakorkeakoulun komentajakurssin hän suoritti vuonna 1928.


title: Heikki Nurmio

text: Nurmio hoiti marraskuun vuonna 1911 Turun suomalaisen yhteiskoulun maantiedon, historian ja suomenkielen opettajan toimia viransijaisena ja toimi kevätlukukauden vuonna 1914 Parikkalan yhteiskoulun johtajana sekä historian ja suomenkielen opettajana, sekä kevätlukukauden vuonna 1915 Varsinais-Suomen kansanopiston johtajan ja syyslukukauden vuonna 1915 Rauman yhteislyseon historian ja suomenkielen opettajan toimia. Hän toimi sotahistorian tuntiopettajana Kadettikoulussa vuosina 1920 – 1923 ja opettajana sotilaspedagogisilla kursseilla Helsingissä, Viipurissa, Mikkelissä ja Hämeenlinnassa vuosina 1924 – 1925 sekä sotilaspedagogiikan tuntiopettajana Sotakorkeakoulussa kevätlukukauden vuonna 1928 ja Kadettikoulussa syyslukukauden vuonna 1927.


title: Heikki Nurmio

text: Nurmio liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 2. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Libaussa järjestetyn sotakoulun B-kurssin ja osallistui Suomalaisen sotilaskäsikirjan toimittamiseen ja toimituskuntaan sekä kirjoitti sanat jääkärimarssiin.


title: Heikki Nurmio

text: Nurmio astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. jääkärirykmentin 1. jääkäripataljoonan 1. komppaniaan, josta hänet siirrettiin 21. huhtikuuta 1918 lähettiupseeriksi kenraalimajuri Wilkmanin esikuntaan. Hän otti osaa sisällissodan taisteluihin Lempäälässä ja Viipurissa.


title: Heikki Nurmio

text: Nurmio siirrettiin sisällissodan jälkeen 5. kesäkuuta 1918 alkaen Ylipäällikön esikuntaan (myöhemmin Sotaväen esikunta), missä hän palveli aluksi toimistoupseerina ja myöhemmin päällikkönä henkilöstötoimistossa. Ylipäällikön esikunnasta hänet komennettiin lyhyeksi ajaksi vuonna 1919 kansliapäälliköksi sotakoulujen tarkastajan käyttöön. Sotaväen esikunnasta hänet siirrettiin 24. syyskuuta 1924 Kadettikouluun, missä hän toimi sotahistorian opettajana. Yleisesikunnan sotahistoriallisen toimiston päälliköksi hänet nimitettiin 18. helmikuuta 1925 ja Kadettikoulun johtajaksi 29. elokuuta 1925. Kadettikoulusta hän palasi aikaisempaan tehtäväänsä Yleisesikunnan sotahistoriallisen toimiston päälliköksi 28. huhtikuuta 1927. Hän joutui kumminkin hoitamaan oman virkansa ohella myös Kadettikoulun johtajan tointa 27. syyskuuta 1927 saakka. Nurmio oli komennettuna Saksaan 15. marraskuuta - 8. joulukuuta 1929 väliseksi ajaksi. Saksassa hän suoritti sotahistoriallisia tutkimustöitä valtakunnanarkistossa. Nurmio nimitettiin vuonna 1938 puolustusministeriön Sotahistoriallisen arkiston päälliköksi ja osallistui Suomen jääkärien Elämäkerraston toimittamiseen. Talvi- ja jatkosodan aikana Nurmio työskenteli puolustusministeriön, Päämajan ja Puolustusvoimain pääesikunnan sotahistoriallisen toimiston päällikkönä. Hänet haudattiin Raisioon.


title: Heikki Nurmio

text: Nurmio toimi Suomen sotahistoriallisen seuran sihteerinä vuosina 1921 – 1922 ja oli Jääkäritoimiston jäsenenä vuosina 1919 – 1921 sekä Jääkäriliiton johtokunnan jäsenenä vuosina 1922 - 1923 ja 1936 – 1938. Sotamuseolautakunnan jäsenenä hän toimi vuonna 1932 ja oli Valtioneuvoston määräämä apujäsenenä tutkintolautakunnassa suomenkielessä suoritettavia tutkintoja varten vuosina 1923 - 1945. Hän Kadettikunnan elinkautisen jäsenyyden vuonna 1929 ja kunniajäsenyyden vuonna 1938.


title: Châteaulin

text: Châteaulin on kunta Finistèren departementissa Bretagnen hallintoalueella Ranskassa. Kunnassa oli 5 157 asukasta vuoden 1999 väestönlaskennassa. Châteaulinin pinta-ala on 21 neliökilometriä.


title: Santtu Manner

text: Santtu Manner (s. 11. lokakuuta 1978) on suomalainen entinen salibandyn pelaaja. Viimeisellä kaudellaan 2011–2012 hän pelasi Salibandyliigaa SSVssä.


title: Santtu Manner

text: Manner nousi 14. marraskuuta 2009 Suomen Salibandyliigan kaikkien aikojen pistetilaston ensimmäiseksi tehoin 308+226=534, ja ohitti siihen asti kärkisijaa pitäneen Tero Karppasen. Hän on aikaisemmin voittanut salibandyliigan runkosarjan pistepörssin kaudella 2006–2007. Salibandyliigassa Manner on pelannut kasvattajaseurassaan Ruunien Ruunissa kausina 1998–2000 ja kausina 2000–2010 sekä 2011-2012 SSV:ssä, jossa on voittanut seitsemän Suomen-mestaruutta. Kauden 2009–2010 jälkeen Manner siirtyi Ruotsin Superliigassa pelaavaan FC Helsingborgiin.


title: Santtu Manner

text: Manner on pelannut 43 A-maaottelua (4.11.2009 mennessä) ja tehnyt niissä tehot 16+18=34. Vuoden 2008 MM-kilpailuissa hän pelasi maailmanmestaruuden voittaneessa Suomen joukkueessa.


title: Scumbag

text: Scumbag on porilaisen Elonkorjuu-yhtyeen albumi vuodelta 2004. Se oli Elonkorjuun paluualbumi ja yhtyeen ensimmäinen levytys 26 vuoden tauon jälkeen.


title: Concarneau

text: Concarneau on kunta Finistèren departementissa Bretagnen hallintoalueella Ranskassa. Kunnassa oli 19 453 asukasta vuoden 1999 väestönlaskennassa. Concarneaun pinta-ala on 41 neliökilometriä.


title: Crozon

text: Crozon on kunta Finistèren departementissa Bretagnen hallintoalueella Ranskassa. Kunnassa oli 7 535 asukasta vuoden 1999 väestönlaskennassa. Crozonin pinta-ala on 80 neliökilometriä.


title: John Dryden

text: John Dryden (19. elokuuta 1631 – 12. toukokuuta 1700) oli aikansa johtava hahmo englantilaisessa kirjallisuudessa. Hän työskenteli näytelmäkirjailijana, runoilijana, kielenkääntäjänä ja kirjallisuuskriitikkona.


title: John Dryden

text: Dryden tunnetaan erityisesti satiirisista runoistaan, joissa hän kehitti herooisen säeparin käyttöä. Näitä ovat muun muassa "Absalom and Achitopel" (1681) ja "The Medal and Mack-Flecknoe" (1682).


title: John Dryden

text: Englannintajana hän käänsi erityisesti Vergiliuksen ja Boccaccion teoksia. Kirjallisuuskriitikkona hän vaikutti erityisesti draaman kehittymiseen, mutta myös taidekritiikin tasoon varsinkin teoksellaan "Essays on Dramatic Poesy" (1668). Hän oli kuningaskunnan hovirunoilija eli "Poet Laureate" vuosina 1668–1689. Hänet on haudattu Westminster Abbeyyn.


title: Douarnenez

text: Douarnenez on kunta Finistèren departementissa Bretagnen hallintoalueella Ranskassa. Kunnassa oli 15 827 asukasta vuoden 1999 väestönlaskennassa. Douarnenezin pinta-ala on 25 neliökilometriä.


title: Fouesnant

text: Fouesnant on kunta Finistèren departementissa Bretagnen hallintoalueella Ranskassa. Kunnassa oli 8 076 asukasta vuoden 1999 väestönlaskennassa. Fouesnantin pinta-ala on 33 neliökilometriä.


title: Mauritz Nylund

text: Edmund Mauritz Nylund (4. maaliskuuta 1892 Turku – 19. joulukuuta 1941) oli suomalainen jääkärieverstiluutnantti. Hänen vanhempansa olivat teknikko Alfred Gustaf Nylund ja Johanna Sofia Hök. Hänet vihittiin avioliittoon vuonna 1920 Natalia Muurmanin kanssa.


title: Mauritz Nylund

text: Hän kirjoitti ylioppilaaksi Turun ruotsalaisesta reaalilyseosta vuonna 1911 ja liittyi Turkulaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1911–1915. Hän suoritti Suomen Tykistökoulun vuonna 1918 ja suojeluskuntain komentajakurssin vuosina 1927–1928 sekä suojeluskuntain komentajakurssin jatkokurssin vuonna 1932. Aseteknillisen kurssin Aseseppäkoulussa hän suoritti vuonna 1934 ja oli kuuntelu-upseerina Kenttätykistön ampumakoulussa vuonna 1933 sekä kävi konekivääri- ja kranaatinheitinkurssin Taistelukoulussa vuonna 1935.


title: Mauritz Nylund

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 6. maaliskuuta 1916, josta hänet siirrettiin 14. toukokuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Lielupejoella.


title: Mauritz Nylund

text: Nylund astui Suomen valkoisen armeijan palvelukseen 7. helmikuuta 1918 Saksassa ja hänet ylennettiin varavääpeliksi. Takaisin Suomeen hän palasi aselastia seuranneen komennuskunnan mukana höyrylaiva S/S Virgolla Vaasaan 3. maaliskuuta 1918. Vaasasta hänet komennettiin tähystysupseeriksi Jääkäritykistön 1. patteriin, jossa joukossa hän osallistui sisällissodan taisteluihin Messukylässä ja Tampereella. Tampereen valloituksen jälkeen hänet sijoitettiin tykistön uudelleen järjestelyn yhteydessä juuri perustettuun Jääkäritykistöprikaatin 1. jääkäripatteriston 2. patteriin, missä hän toimi jaosjohtajana ja osallistui taisteluihin Viipurissa.


title: Mauritz Nylund

text: Nylund palveli sisällissodan jälkeen Suomen tykistökoulussa, josta hänet siirrettiin 25. elokuuta 1918 päälliköksi Kenttätykistörykmentti 1:n 3. patteriin. Hänet siirrettiin edelleen 13. marraskuuta 1918 alkaen Kenttätykistörykmentti 3:een ja hiukan myöhemmin Kenttätykistörykmentti 2:een, missä hän toimi päällikkönä eri pattereissa. Hänet määrättiin 7. toukokuuta 1919 alkaen 3. patteriston komentajaksi. Nylund erosi armeijan palveluksesta 24. marraskuuta 1920, siirtyi välittömästi suojeluskuntajärjestön palvelukseen ja hänet sijoitettiin Suojeluskuntain yliesikunnan tykistöntarkastajan apulaiseksi. Apulaisen tehtävästä hänet siirrettiin 1. tammikuuta 1924 koulutusosaston tykistötoimiston päälliköksi ja 1. tammikuuta 1927 koulutusosaston vanhemmaksi apulaiseksi ja 11. marraskuuta 1929 sotilastarkastajaksi.


title: Mauritz Nylund

text: Nylund osallistui talvisotaan Suojeluskunta Y:n sotilastarkastajana. Välirauhan aikana hän toimi patteriston komentajana ja Reservinaliupseerikoulun johtajana Kenttätykistörykmentti 21:ssä. Kenttätykistörykmentistä hänet siirrettiin patteristonkomentajaksi Raskaaseen Patteristo 6:een, josta hänet siirrettiin edelleen toimistoupseeriksi Kotijoukkojen koulutuskeskuksen toimistoon. Jatkosodan puhjettua hän jatkoi aluksi samassa tehtävässä, kunnes hänet siirrettiin Tykistökomentajan käyttöön Karjalan Armeijan esikuntaan. Karjalan Armeijan esikunnasta hänet siirrettiin Raskas Patteristo 28:n komentajaksi. Hän kaatui patteriston komentajana Goran kylässä Itä–Karjalassa 19. joulukuuta 1941. Hänet haudattiin Helsingin Hietaniemen hautausmaalle.


title: Mauritz Nylund

text: Keväällä 1918 Nylund oli Viipurin Seurahuoneella osallisena juopuneessa käsirysyssä, joka päättyi säveltäjä Toivo Kuulan ampumiseen. Kuula oli puukottanut Nylundia. Nylund ei saanut vakavia vammoja, mutta tapahtuma synnytti paikalla olleissa jääkäreissä lynkkausmielialan, jonka seurauksena maassa maannutta säveltäjää ammuttiin päähän.


title: Mauritz Nylund

text: Nylundin poika on runoilija Mauritz Nylund.


title: Under Wraps

text: Under Wraps on Jethro Tullin studioalbumi vuodelta 1984. Tyyliltään se on vahvasti kone- ja syntetisaattorivaikutteinen. Tämän vuoksi monet pitävät albumia yhtyeen heikoimpana, mutta kitaristi Martin Barre on nimennyt albumin suosikki-Tull-albumikseen. Yhdysvalloissa albumin listasijoitus oli Tullin siihen mennessä huonoin, kun taas briteissä albumi nousi top-20:een.


title: Under Wraps

text: Albumi poikkeaa muista Tull-albumeista sävellysvastuun jakautumisesta, yleensä Ian Anderson on kirjoittanut yksin laulut. Lisäksi albumi tehtiin ilman rumpalia rumpukoneen avulla.


title: Under Wraps

text: Alkuperäinen vinyyliversio sisälsi 11 kappaletta, "Astronomy", "Tundra", "Automotive Engineering" ja "General Crossing" olivat vain kasettiversiossa. Nykyiset cd-versiot sisältävät kaikki 15 kappaletta.


title: Johann Houschka

text: Johann "Hans" Houschka (myös Hans Houska, 21. lokakuuta 1914 – 27. toukokuuta 1983) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936.


title: The Essentials

text: The Essentials on Twisted Sisterin kokoelma-albumi vuodelta 2002.


title: Gerald Ciolek

text: Gerald Ciolek (s. 19. syyskuuta 1986 Köln) on saksalainen maantiepyöräilijä. Hän aloitti ammattilaisuransa Team AKUD Arnolds Sicherheit -joukkueessa 2005, kilpaili seuraavana vuonna Team Wiesenhof-AKUD -tallissa, vuosina 2007–2008 T-Mobile / Team High Roadissa, 2009–2010 Team Milramissa, 2011 Quick Stepissä ja 2012 Omega Pharma-Quick Step -tallissa. Kausilla 2013–2015 hän edusti eteläafrikkalaista MTN-Qhubeka-joukkuetta ja viimeisenä ammattilaiskautenaan 2016 tanskalaista Cult Energy-Stölting Groupia. Hän on ajajatyypiltään sprintteri.


title: Gerald Ciolek

text: Ciolek voitti ensimmäisenä ammattilaisvuonnaan 2005 Saksan maantieajomestaruuden kaikkien aikojen nuorimpana, vain 18-vuotiaana. Seuraavana vuonna hän voitti Salzburgissa alle 23-vuotiaiden maantieajon maailmanmestaruuden. Vuonna 2013 hän voitti Milano – San Remo -klassikon oltuaan paras seitsemän ajajan loppukirissä.


title: Kais Zouaghi

text: Kais Zouaghi (s. 19. marraskuuta 1977 Béja, Tunisia) on tunisialainen entinen jalkapalloilija, pelipaikaltaan puolustaja.


title: Rubén Pérez

text: Rubén Pérez Moreno (s. 30. lokakuuta 1981 Zaldibar) on espanjalainen maantiepyöräilijä. Hän edusti koko ammattilaisuransa ajan, vuosina 2006–2013, Euskaltel-Euskadi-tallia. Pérez voitti ensimmäisen etapin Bayern-Rundfahrt -kilpailussa 2010 ja Katalonian ympäriajon sprinttikilpailun 2011. Hän kilpaili useamman kerran sekä Ranskan että Espanjan ympäriajossa.


title: Tommy Sands

text: Thomas Adrian "Tommy" Sands (s. 27. elokuuta 1937) on yhdysvaltalainen laulaja ja näyttelijä. Hän nousi nopeasti suosioon 1950-luvun loppupuolella; musiikillinen ura on katsottu niin huomattavaksi, että laulaja on päässyt Rockabilly Hall of Fameen.


title: Tommy Sands

text: Sandsilla oli suurimman suosionsa aikana myös elokuvarooleja. Hän oli vuosina 1960–1965 naimisissa Nancy Sinatran kanssa. Hänellä on tähti Hollywood Walk of Famella.


title: Ali Saibou

text: Ali Saibou (s. 1940 – 31. lokakuuta 2011 Niamey, Niger) oli nigeriläinen upseeri, joka toimi maansa kolmantena presidenttinä vuosina 1987–1993. Ali Saibou kuului Nigerissä vaikutusvaltaiseen djerma-kansaan. Hän oli kotoisin samasta kylästä kuin edeltäjänsä Seyni Kountché. Presidentit eivät kuitenkaan olleet toisilleen mitään sukua.


title: Ali Saibou

text: Saibou kiinnostui jo nuorena armeijasta ja sotilasurasta. Hän kävi sotilaskoulua Senegalissa vuonna 1954. Vuonna 1960 hän osallistui Kamerunin levottomuuksissa taisteluun, jossa haavoittui lievästi. Kun Niger samana vuonna itsenäistyi, hän palasi kotimaahansa ja siirtyi sen vasta perustetun armeijan palvelukseen kersantin arvoisena. Hän kävi upseerikoulun ja komensi vuonna 1969 yksikköä N'guigmissa ja vuonna 1973 Agadezissa. Saibou osallistui vuoden 1974 sotilasvallankaappaukseen ja hänet ylennettiin majuriksi. Lisäksi hänet valittiin maansa ympäristö- ja maatalousministeriksi.


title: Ali Saibou

text: Seyni Kountchén ja Ali Saiboun välit kiristyivät vuonna 1975, sillä Kountché ei luottanut Ali Saibouhun, joka menetti paikkansa hallituksessa. Saibou pyysi lupaa erota myös armeijasta. Eropyyntö palautti Kountchén luottamuksen, minkä jälkeen Ali Saibou palveli häntä aina vuoteen 1987.


title: Ali Saibou

text: Vuonna 1987 Kountché kuoli, ja Saibousta tuli hänen seuraajansa presidenttinä. Valtansa varmistamiseksi hän lähetti kilpailijansa ulkomaille diplomaateiksi. Poliittisia vankeja armahdettiin. Nigerin ainoaksi puolueeksi tuli vuonna 1989 Saiboun perustama MSDN. Vuonna 1989 astui voimaan myös uusi perustuslaki ja Nigerin toinen tasavalta julistettiin syntyneeksi. Saibou valittiin samana vuonna ainoana ehdokkaana maan presidentiksi.


title: Ali Saibou

text: 1990-luvun alussa tuaregit kapinoivat ja maassa oli myös opiskelijalevottomuuksia. Opiskelijalevottomuudet lopetettiin kovalla kädellä: viisi henkeä kuoli ja 25 loukkaantui. Ammattiliitto UTSN julisti maahan viiden päivän yleislakon, joka pysäytti maalle elintärkeän uraanin viennin. Saiboun hallinnon oli pakko taipua myönnytyksiin. Vuonna 1991 kansalliskokous lopetti viimeisetkin jäänteet sotilasvallasta. Saibou pysyi kuitenkin valtionpäämiehenä aina vuoteen 1993, jolloin Mahamane Ousmane tuli presidentiksi.


title: Ali Saibou

text: Ali Saibou vietti eläkepäiviään syntymäkylässään. Hän kuoli lokakuussa 2011 Niameyssä.


title: Lotfi Sellami

text: Lotfi Sellami (s. 26. marraskuuta 1978 Kairouan, Tunisia) on tunisialainen jalkapalloilija, pelipaikaltaan puolustaja. Hän pelaa tällä hetkellä tunisialaisessa Stade Gabèsienissa.


title: Länsimaiden perikato

text: Länsimaiden perikato: Maailmanhistorian morfologian ääriviivoja ( on kulttuurifilosofi Oswald Spenglerin pääteos. Spenglerin 1 200-sivuisen teoksen ensimmäinen osa julkaistiin 1918. Spengler oli aloittanut kirjoittamisen 1911. Teos saavutti täyden mittansa 1922, kun toinen osa julkaistiin. Kirjassaan Spengler pyrkii todistamaan, että kulttuurit ovat eloperäisen kaltaisia järjestelmiä, jotka syntyvät, käyvät läpi tietyt kehitysvaiheet ja lopulta kuolevat – aivan kuten mikä tahansa eliö – ja että tällä kehityksellä on tietty säännönmukaisuus, joka toistuu kaikissa menneissä, nykyisissä ja tulevissa kulttuureissa.


title: Länsimaiden perikato

text: Spengler pitää kulttuurien nousuun ja rappeutumiseen liittyviä syysuhteita ihmiselle selittämättöminä tapahtumasarjona. Hän esittelee kirjassaan kahdeksan maailmassa esiintynyttä kulttuuria: babylonialainen, egyptiläinen, kiinalainen, intialainen, meksikolainen (mayat ja asteekit), apolloninen (antiikki), arabialainen ja faustinen (länsimainen). Spengler vertailee erityisesti antiikkia ja länsimaista kulttuuria tarkastellen esimerkiksi tieteiden, taiteiden ja aatteiden esiintymistä sekä niiden ajallista vastaavuutta. Länsimaisen kulttuurin huippukohdan hän sijoittaa 1700-luvun loppuun, ja näkee rappion alkavan 1800-luvusta. Taiteiden viimeisenä – kaikille kuoleville kulttuureille eli sivilisaatioille tyypillisenä – pyrähdyksenä hän näkee 1800-luvun loppupuolen, jonka jälkeisestä taiteesta (siis 1910-luvulle saakka) hän sanoo:


title: Länsimaiden perikato

text: Spengler näki ”jäljittelyn” alkaneen jo 1800-luvun alusta. Hän arvioi länsimaisen kulttuurin tulevan tiensä päähän 200–300 vuoden kuluttua. Siihen asti se rappeutuisi, kunnes tuhoutuisi tavalla tai toisella. Spenglerin mukaan kulttuurin tyypillisiä vanhuudenmerkkejä ovat muun muassa kaupungistuminen, syntyvyyden väheneminen, individualismi, jäljittely (länsimaissa kertaustyylit), ammattiarmeijat ja uskonnottomuus.


title: Länsimaiden perikato

text: "Pseudomorfoosi" on Spenglerin esittämä käsite tilanteesta, jossa jokin vanhempi sivilisaatio vaikuttaa nuorempaan niin vahvasti, että nuoremman mahdollisuudet löytää itselleen ominainen kulttuuri estyvät. Spenglerin morfologiseen kiinnostukseen vaikuttivat Goethen ajatukset. Esimerkkejä pseudomorfooseista ovat esimerkiksi kreikkalaisen kulttuurin vaikutus roomalaiseen sivilisaatioon ja länsimaiset vaikutteet keisarilliseen Venäjään, erityisesti Pietarin kaupungin synty.


title: Länsimaiden perikato

text: Oswald Spengler tarkastelee tiedettä kulttuurin tuotteena ja kyseenalaistaa näin tieteellisen objektiivisuuden ajatusta. Hänen mukaansa nykyaikainen länsimainen tiede on faustisen kulttuurin ja sielun ilmentymää ja sen itsetoteutusta ja se kehittyy kulttuurissa vaikuttavien perusmyyttien varassa. Antiikin tiede puolestaan oli apollonista ja arabialainen maagista. Faustisen kulttuurin ja ihmisen perusmyytit, sielullisuus tai henki liittyvät hänen mukaansa tahtoon, äärettömyyteen ja traagisuuteen ja nämä tulevat esiin kulttuurin kaikilla alueilla. Faustiset perusmyytit eivät hänen mukaansa saaneet samaa asemaa muissa kulttuureissa, mutta mahdollistivat länsi-Euroopassa tieteellisten teorioiden – kuvien – uudenlaisen faustisen muodon. Länsimaisessa fysiikassa, erityisesti barokin aikana tulee hänen mukaansa keskeiseksi tämän vuoksi voiman ja tilan käsitteet ja tämän vuoksi hän pitää esimerkiksi atomioppia myyttinä. Matematiikka kehittyy myös antiikin geometriasta monimutkaiseksi analyysiksi, jossa äärettömyyden käsitteellä on merkittävä rooli ja luku ”suureena” korvataan ”funktiolla”. Muissa kulttuureissa nämä eivät olisi olleet mahdollisia, eikä tieteen tekijä välttämättä tiedosta kulttuurisia vaikuttimiaan.


title: Länsimaiden perikato

text: Spenglerin mukaan tieteet kehittyvät kohti loppuaan lopulta ”järjen tyrannian” vaiheen kautta. Tällaiseksi hän nimittää aikakautta, jonka antiikki kohtasi myöhäishellenismissä ja jonka länsimainen kulttuuri kohtasi barokissa. ”Järjen tyrannian” ilmauksia ovat ”eksaktien tieteiden, dialektiikan, todistelun, kokemuksen ja kausaliteetin kultti”. Spengler pitääkin tiedettä vahvasti uskonnon kaltaisena myyttien järjestelmänä. Lopulta hänen mukaansa länsimaiset tieteet eivät kykene enää uusiin mittaviin saavutuksiin kun kulttuurin sisäinen henkinen rakenne on ammennettu tyhjiin ja ne ovat toteuttaneet itsensä ”faustisen sielullisuuden idean” kuvana. Tämän vuoksi länsimaisen tieteen suurten keksintöjen päivät ovat ohi ja tiede lopulta näivettyy liialliseen hienosteluun ja pikkutarkkuuteen, eikä herätä enää suuria tunteita. Uutena kaiken suhteellistamisen vaiheena hän lyhyesti esittelee 1900-luvun alussa syntyneen suhteellisuusteorian ja siihen liittyviä ristiriitoja.


title: 470 (jolla)

text: 470 on kahdenhengen bermudarikattu purjejolla. 470 saa nimensä runkonsa kokonaispituudesta, joka on 470 cm. 470-jollia on rakennettu yli 40 000 kpl.


title: 470 (jolla)

text: 470 on suosittu suorituskykyinen jolla. Se ei ole äärettömän vaikea hallittava, mutta ei kuitenkaan sovellu aivan aloittelijoille. Purjepinta-alan suhde painoon on suuri ja jolla nousee liukuun helposti. Kilpailukykyisen miehistön ideaalinen kokonaispaino on 110–145 kg, joten jolla soveltuu sekä miehille että naisille. 470:ssa on spinaakkeri ja yksi trapetsi, minkä johdosta kahden hengen miehistön tulee osata toimia hyvin yhdessä. Kilpaileminen 470:llä vaatii hyvää taktiikkaa, sillä kansainvälisissä lähdöissä on paljon veneitä, ja veneiden nopeuserot ovat pieniä.


title: 470 (jolla)

text: Jolla on ollut olympiapurjehdusluokkana vuoden 1976 kisoista alkaen. Aluksi miehet ja naiset kilpailivat yhdessä, mutta vuodesta 1988 alkaen erikseen.


title: 470 (jolla)

text:
Avoin luokka
Miehet
Naiset
Suomalaiset Georg Tallberg ja Jouko Lindgren voittivat 470-luokassa pronssia Moskovan kesäolympialaisissa 1980. Niklas Lindgren ja Heikki Elomaa edustivat Suomea Pekingin kesäolympialaisissa 2008. Lontoon olympialaisissa 2012 Suomea edustivat veljekset Niklas ja Joonas Lindgren.


title: Marouane Boulaârès

text: Marouane Boulaârès (s. 28. tammikuuta 1989 Nizza, Ranska) on ranskalais-tunisialainen jalkapallomaalivahti. Hän edustaa Tunisian pääsarjassa pelaavaa EGS Gafsaa.


title: Marouane Boulaârès

text: Boulaârès aloitti uransa paikallisessa junioriseurassa OGC Nicessä vuonna 2004, josta hän pian siirtyi Cannesin junioreihin kaudeksi 2005–2006. Boulaârès pelasi vielä yhden kauden nimekkään ranskalaisseuran PSG:n junioreissa, kunnes liittyi edustamaan vanhempiensa kotimaan huippuseuraa ES Sahelia vuonna 2007. Hän oli hetken aikaa kirjoilla edustusjoukkueessa vuonna 2008, mutta ei saanut peliaikaa.


title: Marouane Boulaârès

text: Heinäkuussa 2009 Boulaârès siirtyi EGS Gafsaan, jossa hän on toiminut varamaalivahdin roolissa.


title: Moisés Dueñas

text: Moisés Dueñas Nevado (s. 10. toukokuuta 1981 Salamanca) on espanjalainen maantiepyöräilijä. Hän on edustanut ammattilaisurallaan talleja Relax, Agritubel ja Barloworld. Dueñas on voittanut urallaan kaksi etappikilpailua: Tour de l'Avenir -ajon vuonna 2006 ja Regio-Tourin 2007.


title: Moisés Dueñas

text: 16. heinäkuuta 2008 Ranskan antidopingjärjestö ilmoitti, että Dueñas oli antanut EPO:a sisältäneen dopingnäytteen Ranskan ympäriajon neljännen etapin jälkeen.


title: Alex Auld

text: Alexander Auld (s. 7. tammikuuta 1981 Cold Lake, Alberta, Kanada) on kanadalainen uransa lopettanut jääkiekkomaalivahti.


title: Alex Auld

text: Auld pelasi OHL-juniorisarjassa North Bay Centennialsissa 1997–2001. Keväällä 1999 hänet valittiin OHL:n Itäisen konferenssin kehittyneimmäksi pelaajaksi. Florida Panthers varasi Auldin NHL:ään . Auld ei kuitenkaan aloittanut ammattilaisuraansa Floridassa, sillä hänet kaupattiin Vancouver Canucksiin toukokuussa 2001.


title: Alex Auld

text: Vancouverissa Auld pelasi yhden NHL-ottelun kaudella 2001–2002. Kauden aikana hän pelasi myös AHL:n Manitoba Moosessa ja ECHL:n Columbia Infernossa. Seuraavien kahden kauden aikana Auld torjui muutamia otteluita Vancouverissa, mutta edusti pääasiassa Manitobaa. Kaudella 2005–2006 Auld nousi Vancouverin ykkösmaalivahdiksi, kun Dan Cloutier oli loukkaantuneena. Hän pelasi hyvän kauden ja voitti kauden aikana 33 ottelua. Auld kaupattiin kuitenkin kauden jälkeen Floridaan suurkaupassa, jossa Floridaan siirtyivät myös Todd Bertuzzi ja Bryan Allen, kun Vancouver sai Vezina-ehdokas Roberto Luongon ja Lukáš Krajíčekin.


title: Alex Auld

text: Floridassa Auld pelasi yhden kauden Ed Belfourin varamaalivahtina. Kaudeksi 2007–2008 hän siirtyi Phoenix Coyotesiin, jossa ei pelannut kuin yhdeksän ottelua. Auld lähetettiin Phoenixin farmiseura San Antonio Rampageen, kun joukkue oli hankkinut Ilja Bryzgalovin. Joulukuussa 2007 Auld kaupattiin Boston Bruinsiin vaihdossa Nate DiCasmirroon ja viidennen kierroksen varausoikeuteen . Bostonin oli pakko etsiä uusi maalivahti, kun ykkösmaalivahti Tim Thomas loukkaantui.


title: Alex Auld

text: Auld edusti kauden 2008–2009 Ottawa Senators, jossa hän otti hieman yllättäen ykkösmaalivahdin paikan Martin Gerberiltä. Kauden jälkeen Auld kaupattiin kuitenkin Dallas Starsiin, kun Ottawa oli aiemmin hankkinut lupaavan Pascal Leclairen. Dallasissa Auld pelasi 21 ottelua, kunnes New York Rangers nappasi hänet helmikuussa 2010 siirtolistalta.


title: Alex Auld

text: Auld siirtyi kesällä 2012 Itävaltaan pelaamaan EC Red Bull Salzburgiin. Hän pelasi kauden aikana 26 ottelua.


title: Alex Auld

text: Kanadan maajoukkueessa hän on pelannut seuraavissa turnauksissa:


title: Psykopatologia

text: Psykopatologia on oppi mielenterveyshäiriöiden eli psyykkisten häiriöiden ilmenemismuodoista. Psykopatologia käsittää siten tällaisten häiriöiden tieteellisen tutkimuksen. Psykopatologisen tutkimuksen lähestymistapoja ovat biologinen, psykoanalyyttinen, behavioraalinen ja kognitiivinen paradigma.


title: Psykopatologia

text: "Biologisen" paradigman mukaan psyykkiset häiriöt ovat seurausta epänormaaleista somaattisista, biologisista tai ruumiillisista prosesseista. Lähestymistavan mukaista teoreettista viitekehystä kutsutaan usein "sairausmalliksi". Poikkeavaa käyttäytymistä kutsutaan patologiaksi, joka luokitellaan eli diagnosoidaan oireiden avulla. Terapioiksi kutsutuilla menetelmillä pyritään muuttamaan potilaan käyttäytymistä, ja mikäli poikkeava käyttäytyminen katoaa, voidaan puhua paranemisesta. Biologista paradigmaa on sovellettu menestyksellisesti muun muassa skitsofrenian periytyvyyden ja masennuksen aivokemiallisen epätasapainon tutkimuksessa sekä käyttäytymisgenetiikassa.


title: Psykopatologia

text: "Psykoanalyyttinen" eli psykodynaaminen paradigma pohjautuu suurelta osin Sigmund Freudin esittämille ajatuksille. Tässä lähestymistavassa huomio keskitetään alitajuisiin prosesseihin, joiden oletetaan usein kytkeytyvän varhaisen lapsuuden konflikteihin. Psyykkisten konfliktien ja niiden tukahduttamisen oletetaan saattavan liikkeelle alitajuisia psykodynaamisia prosesseja, joista mielenterveyshäiriöiden syitä pyritään etsimään. Tähän paradigmaan kuuluu myös uudempi ego-analysoinnin menetelmä, jossa painotetaan tietoisen minän toimintaa. Paradigman mukaisissa terapioissa painottuvat tukahdutettujen asioiden tiedostaminen ja niihin liittyvien pelkojen käsittely. Keskeinen terapiamuoto on psykoanalyysi.


title: Psykopatologia

text: "Behavioraalisessa" paradigmassa poikkeavan käyttäytymisen oletetaan kehittyneen ehdollistumisen tai mallintamisen kautta. Tutkimuksen painopisteeseen kuuluvat tällöin käyttäytymiseen ja sen oppimiseen vaikuttavat sosiaaliset tilanteet. Poikkeavan käyttäytymisen analyysissä pyritään tunnistamaan käyttäytymistä vahvistavia ja ylläpitävät seikkoja, kuten käyttäytymisestä saatavaa mielihyvää ja mielipahaa, palkkioita ja rangaistuksia. Terapiassa pyritään muuttamaan haitallisiksi katsottuja käyttäytymismalleja esimerkiksi käänteisellä ehdollistamisella, jossa aiemmin vahvistunut käyttäytymismalli ehdollistetaan vastenmieliseksi.


title: Psykopatologia

text: "Kognitiivisen" paradigman lähtökohtana on kokemuksien mentaalinen strukturointi. Ajatusten oletetaan toimivan voimakkaina vaikuttimina tunnetilojen syntymiseen. Poikkeavan käyttäytymisen pääasiallisina vaikuttimina nähdään toimimattomat ajatusprosessit ja irrationaaliset tulkinnat. Kognitiivinen paradigma on usein hyvin lähellä behavioraalista paradigmaa, jolloin voidaan puhua "kognitiivis-behavioraalisesta" lähestymistavasta.


title: Psykopatologia

text: Psykopatologiaan läheisesti liittyviä tutkimusaloja ovat psykiatria, joka tutkii ja hoitaa mielenterveyden häiriöitä lääketieteen keinoin, sekä kliininen psykologia, joka on mielenterveyden tutkimiseen ja hoitoon erikoistunut psykologian sovellusalue. Erityisesti psykiatrit tarvitsevat työssään tuloksia kuvailevasta psykopatologiasta, jonka tehtävänä on selittää ja kuvata mielisairauksien tyypilliset oireet ja oireyhtymät.


title: Ihminen, kulttuuri ja taide

text: Ihminen, kulttuuri ja taide on filosofian lisensiaatti Pellervo Oksalan kirja vuodelta 1978. Teos sisältää kaksi osaa: ensimmäisessä Oksala tarkastelee yleisesti kulttuurin käsitettä ja toisessa yksityiskohtaisemmin taidetta yhtenä kulttuurin osana.


title: Ihminen, kulttuuri ja taide

text: Kirja on julkaistu osana Gummeruksen oppikirjasarjaa, jonka teokset on tarkoitettu korkeakoulujen yleisopintojen oppikirjoiksi sekä filosofiasta kiinnostuneelle yleisölle. Oksala kirjoitti teoksen Jyväskylän yliopiston Yhteiskuntatieteellisen tiedekunnan yleisopintokursseihin kuuluvan luentosarjan ”Kulttuurifilosofia” pohjalta. Hän sai kirjoittamiseen Suomen Kulttuurirahaston apurahan.


title: Ihminen, kulttuuri ja taide

text: Esipuheessa tekijä toteaa kirjasen olevan suppea johdatus kulttuurifilosofian ja taiteenfilosofian ongelmiin. Se ei ole luonteeltaan järjestelmällinen katsaus vaan eräiden yleisten ja perustavien kysymysten tarkastelu. Oksala toteaa kulttuurin ilmentymiin kuuluvan esimerkiksi kielen, moraalin, tekniikan, tieteen ja elinkeinojen. Yksityiskohtaisemman katsauksen kohteeksi otetun taiteen hän mainitsee olevan oletettavasti jokaista ihmistä lähellä.


title: Thousand Foot Krutch

text: Thousand Foot Krutch (tunnetaan myös nimellä TFK, vuosina 1995–1996 nimellä Oddball) on kanadalainen rockyhtye, joka on perustettu vuonna 1995. Yhtye on julkaissut yhdeksän albumia, kolme remix-albumia ja yhden livealbumin. Yhdeksäs studioalbumi, "Oxygen Inhale", julkaistiin 26. elokuuta 2014. Thousand Foot Krutchin albumeja oltiin 26. lokakuuta 2007 mennessä myyty yli puoli miljoonaa kappaletta.


title: Thousand Foot Krutch

text: Yhtyeen laulaja Trevor McNevanin ja rumpali Steve Augustine toimivat myös omassa FM Static -yhtyeessään.


title: 16 Horsepower

text: 16 Horsepower oli 1992 perustettu countrya ja rockia yhdistänyt yhdysvaltalainen yhtye Coloradon Denveristä. Sen viimeisen kokoonpanon jäsenet olivat David Eugene Edwards, Pascal Humbert ja Jean-Yves Tola. Yhtyeen musiikki oli yleensä tummasävyistä, ja kappaleiden sanoituksissa esiintyi paljon kristillistä tematiikkaa.


title: 16 Horsepower

text: Yhtye hajosi vuonna 2005 "lähinnä poliittisten ja henkisten" erimielisyyksien takia. David Eugene Edwards ja Pascal Humbert soittavat Woven Hand -yhtyeessä, ja esittävät yhä 16 Horsepowerin kappaleita yhdessä.


title: Jefim Zelmanov

text: Jefim Isaakovitš Zelmanov (; s. 7. syyskuuta 1955) on venäläinen matemaatikko, jonka tutkimusaiheet sijoittuvat kombinatorisiin ongelmiin ei-assosiatiivisissa binäärisissä rakenteissa ja ryhmäteoriassa. Hän ratkaisi rajoitetun Burnsiden ongelman. Hänelle on myönnetty Fieldsin mitali Kansainvälisessä matemaatikkojen kongressissa Zürichissä 1994.


title: Jefim Zelmanov

text: Zelmanov on sukujuuriltaan venäjänjuutalainen. Hän teki väitöskirjansa Novosibirskin valtionyliopistossa 1980, suoritti ylemmän tutkinnon Leningradin valtionyliopistossa 1985. Hänellä oli virka Novosibirskissa vuoteen 1987, jolloin hän muutti pois Neuvostoliitosta.


title: Jefim Zelmanov

text: Hän muutti Yhdysvaltoihin 1990, ja hänestä tuli Wisconsin-Madison-yliopiston professori. Sen jälkeen hän oli Chicagon yliopistossa 1994–1995, Yalen yliopistossa. Vuodesta 2002 hän on ollut professorina Kalifornian yliopistossa San Diegossa.


title: Milla Viljamaa

text: Milla Viljamaa (s. 1980) on säveltäjä, sanoittaja, sovittaja, muusikko ja tuottaja, joka on työskennellyt mm. sirkus-, tanssi-, ooppera ja teatteriproduktioissa sekä elokuvissa ja erilaisissa konserteissa. Hän on myös toteuttanut kaksi omaan musiikkiinsa perustuvaa visuaalista konserttia "Kadonnut kuu" (2005) sekä "Ansa" (2008). Viljamaan kokoonpanoja ovat mm. Hereä, Duo Milla Viljamaa & Johanna Juhola sekä trio Las Chicas del Tango, joilta kaikilta julkaistiin albumit vuonna 2007. Duo Milla Viljamaa & Johanna Juhola voitti kansainvälisen Astor Piazzolla –kilpailun (International "Citta di Castelfidardo" -award, Astor Piazzolla music section) vuonna 2002, minkä jälkeen julkaistiin duon ensimmäinen levy Piazzolla Passage. Duon toinen levy Mi Retorno oli Etnoemmaehdokas vuonna 2008. Elektrotangoa soittavan Johanna Juhola Reaktorin musiikkia on kuultu konserttien lisäksi myös tangoshowssa nimeltä Tango Roto, josta julkaistiin livelevy 2010. Saaga Enseble on yhtyeistä tuorein ja sen esikoisalbumi julkaistiin syksyllä 2012. Viljamaan ensimmäisen soololevyn nimeltä "Paras aika päivästä" teemoja ovat arjen pienet yksityiskohdat ja toisella "Minne" nimisellä soololevyllä tutkimuksen kohteena on tarun ja toden rajapinta. Viljamaan levy "Minne" sai Teosto-palkinnon vuonna 2012.


title: Milla Viljamaa

text: Viljamaa on toiminut opettajana mm. Sibelius-Akatemian kansanmusiikin osastolla, mistä hän valmistui musiikin maisteriksi vuonna 2007 pääaineenaan piano ja harmoni. Lisäksi hän on kehittänyt uudenlaista opetus- ja opiskelumateriaalia julkaisuina nimeltä Kansanmusiikkia pianisteille (2008) ja Kansanmusiikkia pianisteille -alkeet (2012).


title: Civilization IV: Colonization

text: Civilization IV: Colonization on Sid Meierin vuoden 1994 Colonization-pelin uusintaversio, joka käyttää Civilization IV:n uusittua pelimoottoria. Firaxis julkaisi pelin 22. syyskuuta 2008 Windowsille. Kuten vuoden 1994 versiossa, pelaaja ohjaa löytöretkien ajan Englantia, Espanjaa, Ranskaa tai Hollantia, ja pyrkii muodostamaan itsenäisen siirtokunnan Uuteen maailmaan. Grafiikan lisäksi sisältöä on vuoden 1994 peliin verrattuna uusittu. Peli on itsenäinen eikä tarvitse alkuperäistä Civilization IV:tä. Pelissä on moninpelimahdollisuus.


title: Municipal Waste

text: Municipal Waste on vuonna 2001 perustettu yhdysvaltalainen thrash metal/crossover thrash -yhtye. Levy-yhtiö Mordar julkaisi yhtyeen ensimmäisen levyn "Waste ’em All" vuonna 2003. Metallimusiikin julkaisijana tunnettu Earache Records julkaisi yhtyeen seuraavat albumit "Hazardous Mutation" (2005), "The Art of Partying" (2007) ja "Massive Aggressive" (2009).


title: Jemva

text: Jemva ( ja ) on kaupunki Komin tasavallassa Venäjällä. Se sijaitsee Vymjoen varrella 130 kilometrin päässä Syktyvkarista. Kaupunki on Knjažpogostin piirin hallinnollinen keskus. Asukkaita on 14 500 henkeä (vuonna 2009).


title: Jemva

text: Jemvan kaupunki on perustettu vuonna 1985. Siellä on kuitulevytehdas ja konepaja.


title: Baranov

text: Baranov tai Baranoff () on venäläinen sukunimi. Naisilla se esiinty muodossa Baranova (). Tunnettuja Baranov- tai Baranova-nimisiä ovat:


title: Kaislikossa suhisee (elokuva)

text:
Kaislikossa suhisee on vuonna 1996 ensi-iltansa saanut Terry Jonesin ohjaama komediaelokuva, joka perustuu Kenneth Grahamen samannimiseen kirjaan.
Elokuvassa esiintyy runsaasti Monty Python -ryhmän jäseniä: John Cleese, Eric Idle, Terry Jones ja Michael Palin.


title: Dudu Aouate

text: David "Dudu" Aouate (s. 17. lokakuuta 1977 Nasaret Illit, Israel) on israelilainen jalkapallomaalivahti. Hän pelaa tällä hetkellä Espanjan pääsarjajoukkue Real Mallorcan riveissä. Hänellä on myös Ranskan kansalaisuus.


title: Dudu Aouate

text: Aoute on pelannut urallaan espanjassa myös Racing Santaderissä, sekä Deportivo La Coruñassa.


title: Dudu Aouate

text: Tammikuussa 2009 Dudu Aouate siirtyi Deportivo La Coruñasta Real Mallorcaan n. miljoonan euron siirtokorvauksella. Deportivo joutui myymään Aouaten talousvaikeuksien myötä. Aikaisemmin kesällä 2008 Deportivo oli hylännyt Valencian 8 miljoonan euron tarjouksen Aouatesta.


title: Irja Auroora

text: Irja Auroora (oik. Irja Maria Auroora Näsi, ent. "Jäykkä", on suomalainen oopperalaulaja, äänialaltaan sopraano. Ensimmäisissä Lappeenrannan laulukilpailuissa 1969 hän sijoittui toiseksi.


title: Irja Auroora

text: Irja Auroora opiskeli TurunKonservatoriossa, Wienin musiikkiakatemiassa ja lisäksi Roomassa, Lontoossa ja Salzburgissa. Hän suoritti Wienissä lied- ja oopperadiplomin. Vuodesta 1975 hän lauloi Bayreuthin Wagner-juhlanäytännöissä.Hän on ollut vakituisissa oopperakiinnityksissä Saksassa Darmstadtissa ja Bremenissä. Lisäksi hänellä on ollut vierailukiinnityksiä mm. Suomen Kansallisoopperaan ja eri puolille Keski-Eurooppaa. Konserttiesiintymisiä on ollut mm. Salzburgin juhlaviikoilla 1977, kuten myös mm. Helsingin juhlaviikoilla. Hän on esiintynyt orkesterisolistina mm. Pariisissa, Stuttgartin Ludwigsburger Schlossfestspiele-juhlilla sekä useaan otteeseen Helsingin kaupunginorkesterin ja Radion sinfoniaorkesterin solistina. Irja Auroora on myös tunnustettu Liedlaulaja.


title: Emőd

text: Emőd on kaupunki Unkarissa Borsod-Abaúj-Zemplénin läänissä. Se sijaitsee 25 kilometrin päässä läänin pääkaupungista Miskolcista. Kaupungin asukasluku on 5 203 (2009) ja pinta-ala 49,38 neliökilometriä. Kaupungissa on tuotettu viiniä 1300-luvulta lähtien.


title: Bobby Dillon

text: Bobby Dan Dillon (s. 23. helmikuuta 1930) on entinen yhdysvaltalainen amerikkalaisen jalkapallon pelaaja. Hänen ammattilaisseuranaan oli Green Bay Packers vuosina 1952–1959. Hän osallistui neljään Pro Bowliin (1955–1958) ja pääsi vuonna 1974 Green Bay Packers Hall of Fameen.


title: Bobby Dillon

text: Dillon syntyi Teksasissa ja kävi siellä yliopiston.


title: Iris-Lilja Lassila

text: Iris-Lilja Lassila (oik. Iris Lilja Elisa Varilo; ) oli suomalainen näyttelijä. Hän esiintyi muun muassa useissa televisionäytelmissä sekä elokuvissa.


title: Iris-Lilja Lassila

text: Lassila pääsi ylioppilaaksi vuonna 1956, näytteli Ylioppilasteatterissa ja kävi Suomen Teatterikoulun 1959–1961. Hänet kiinnitettiin Televisioteatteriin 1963.


title: Iris-Lilja Lassila

text: Lassila lauloi 1960-luvun lopulla lauluyhtye Stideissä, jonka muut jäsenet olivat näyttelijät Liisamaija Laaksonen ja Tarja-Tuulikki Tarsala. Heidän suurin hittinsä oli ”Pienenä tyttönä” vuodelta 1969.


title: Dolomiten

text: Dolomiten on Etelä-Tirolissa Italiassa ilmestyvä saksankielinen sanomalehti. Sanomalehti ilmestyy kuusi kertaa viikossa, maanantaista lauantaihin. Sen ensimmäinen numero ilmestyi vuonna 1882 nimellä "Der Tiroler". Lehti kantoi nimeä "Der Tiroler" vuoteen 1923 saakka, jolloin sen nimeksi vaihdettiin "Der Landsmann". Sanomalehti sai nykyisen, vuoriryhmä Dolomiittien mukaan nimetyn nimensä vuoden 1925 jälkeen. Sen levikki on noin 57 000 ja se on Etelä-Tirolin maakunnan johtava saksankielinen sanomalehti. Sen päätoimitus sijaitsee Bolzanon kaupungissa ("Bozen" saksan kieleksi).


title: Perjantai on pahin

text: Perjantai on pahin () on vuonna 2003 ensi-iltansa saanut yhdysvaltalainen komediaelokuva, joka perustuu kirjailija Mary Rodgersin samannimiseen romaaniin. Sen pääosia esittävät Lindsay Lohan Anna Colemanina ja Jamie Lee Curtis hänen äitinään. Elokuvassa heidän kehonsa vaihtuvat kiinalaisen onnenkeksin myötä. Elokuvassa näyttelevät myös Mark Harmon ja Chad Michael Murray.


title: Perjantai on pahin

text: Kyseessä on kolmas kerta, kun Disney filmatisoi Rodgersin romaanin. Alkuperäinen elokuva julkaistiin vuonna 1976 ja sen pääosia näyttelivät Barbara Harris äitinä ja Jodie Foster hänen tyttärenään. Vuoden 1995 uudelleenfilmatisointi tuotettiin ABC:lle.


title: Perjantai on pahin

text: Anna (Lindsay Lohan) on teinityttö, jota koulu ei suuremmin kiinnosta. Hän haluaa vain tavata söpöjä poikia ja soittaa kitaraa bändissään ystäviensä kanssa. Anna on ihastunut koulussa tapaamaansa poikaan, Jakeen (Chad Michael Murray) ja englanninopettaja Bates vainoaa häntä. Annan isä on kuollut, pikkuveli Harry (Ryan Malgarini) on ärsyttävä pikkuveljien tapaan ja psykologiäiti Tess (Jamie Lee Curtis) yrittää saada perheen elämän pysymään kasassa. Tess on menossa lauantaina naimisiin miesystävänsä Ryanin (Mark Harmon) kanssa, jota Anna ei halua hyväksyä. Anna soittaa bändissä kavereidensa Maddien (Christina Vidal) ja Pegin (Haley Hudson) kanssa. Tess antaa heidän harjoitella autotallissa. Elokuvan alussa he saavat kuulla pääsevänsä bändikisaan varapaikalta ja heillä on mahdollisuus voittaa koko kisa. Tessin häiden harjoituspäivälliset ovat kuitenkin samana iltana kuin kisa.


title: Perjantai on pahin

text:
Häitä edeltävänä torstaina Anna ja Tess riitelevät ja päätyvät kiinalaisen ravintolan naistenhuoneelle. Siellä Pei-Pei -ravintoloitsijan äiti tulee tarjoamaan heille kiinalaiset onnenkeksit. Kun Anna ja Tess avaavat keksit, maa alkaa järistä, mutta vain he tuntevat sen. Seuraavana aamuna Anna ja Tess huomaavat kauhukseen siirtyneensä toistensa ruumiisiin. He uskovat selviytyvänsä hyvin toistensa elämästä, mutta molemmilla päivä on koettelemuksia täynnä. He saavat kuulla Pei-Peiltä (Rosalind Chao), että muuttuminen takaisin on mahdollista, kun keksissä ollut asia toteutuu. Perjantai huipentuu harjoitusillallisiin ja bändikisaan, johon Ryan päästää Annan soittamaan.
Elokuvan tuottaja Andrew Gunn toivoi alussa äidin roolia Jodie Fosterille, joka oli esittänyt tytärtä Annabelia alkuperäisessä vuoden 1976 elokuvassa. Foster kieltäytyi roolista, sillä hän halusi viettää enemmän aikaa perheensä kanssa. Lisäksi hänen mukaansa temppu olisi voinut laskea elokuvan suosiota. Annette Bening palkattiin äidin rooliin, mutta hänkin joutui luopumaan siitä perhesyihin vedoten. Lopulta, vain neljä päivää ennen kuvausten alkua, Jamie Lee Curtis sai roolin.


title: Perjantai on pahin

text: Lindsay Lohanin roolihahmo käsikirjoitettiin alun perin gootiksi, mutta hän uskoi ettei kukaan kokisi sitä omakseen.


title: Perjantai on pahin

text: Marc McClure, joka näytteli Boris Harrisia, Annabel-tyttären ihastuksen kohdetta alkuperäisessä elokuvassa, tekee elokuvassa lyhyen cameo-roolin lähettinä. Ohjaaja Mark Waters tekee myös cameon häissä, jossa hän pitelee vauvaa. Elokuvan loppukohtauksessa, jossa Anna tanssii Jaken kanssa, nainen tanssii vanhan herrasmiehen kanssa ja katsoo kameraa. Kyseessä on Lindsay Lohanin äiti Dina Lohan.


title: Perjantai on pahin

text: Valokuvat elokuvan alussa ovat Jamie Lee Curtisin ja hänen tyttärensä Annie Guestin.


title: Perjantai on pahin

text:
Ryan Shuck valmensi Jamie Lee Curtisia kitaransoitossa konserttikohtausta varten.
Lindsay Lohan harjoitteli kitaransoittoa vuoden ajan ennen elokuvan tuotantoa.


title: Freaky Friday

text: Freaky Friday voi viitata:


title: Anthony Jackson

text: Anthony Jackson (s. 23. kesäkuuta 1952) on yhdysvaltalainen basisti.


title: Anthony Jackson

text: Jackson on toiminut sessiosoittajana 1970-luvulta lähtien lukuisten artistien kanssa. Hän on maininnut esikuvikseen Motown-basistin James Jamersonin, Jefferson Airplane -yhtyeen basistin Jack Casadyn sekä ranskalaisen säveltäjän Olivier Messiaenin.


title: Anthony Jackson

text: Jackson on ollut kuusikielisen bassokitaran pioneeri, ja hän on soittanut yksinomaan sitä vuodesta 1981 (Jacksonin käyttämää soitinta kutsutaan kontrabassokitaraksi, englanniksi 'contrabass guitar').


title: Anthony Jackson

text: Anthony Jackson on työskennellyt muun muassa seuraavien artistien kanssa:


title: Steropodon

text: Steropodon galmani oli aikaisella liitukaudella elänyt nokkaeläinlaji ja suvun Steropodon ainoa jäsen. Se oli 35 cm pitkä ja yksi aikansa suurimmista nisäkkäistä. Muiden nokkaeläinten tapaan "Steropodon" lisääntyi munimalla, mutta nykyisin elävästä vesinokkaeläimestä poiketen sillä oli hampaat.


title: Steropodon

text: Laji tunnetaan Australian Lightning Ridgeltä Uudesta Etelä-Walesista löytyneen leukaluun fossiilin perusteella. Löytymisensä jälkeen "Steropodon" luokiteltiin heimoon "Steropodontidae" yhdessä "Teinolophos"-nokkaeläimen kanssa, mutta molemmat lajit siirrettiin myöhemmin vesinokkaeläinten heimoon ("Ornithorhynchidae").


title: Stepa

text: Stepa (oikealta nimeltään Joni Stenberg, s. 2. kesäkuuta 1987 Sodankylä) on suomalainen rap-artisti. Hänen ensimmäinen studioalbuminsa "MC" julkaistiin Joku Roti Recordsin kautta vuonna 2008. Toinen studioalbumi "Made in Sodankylä" vuonna 2010 myös Joku Rotin kautta. Tämän jälkeen hän on julkaissut kaksi soololevyä Monsp Recordsin kautta: "Ultramagneettinen" vuonna 2014 ja "Henget" vuonna 2017. Stepa on vieraillut myös ahkerasti lukuisien muiden artistien julkaisuilla ja julkaissut Aren kanssa yhteislevyn "...ja naksuvat luupit" vuonna 2012.


title: Stepa

text: Stepan ensimmäinen julkaisu "Aromii" -mixtape julkaistiin omakustanteena vuonna 2007. Stepan ensimmäinen kokopitkä albumi "MC" julkaistiin 27. helmikuuta 2008 Joku Roti Records -levy-yhtiön julkaisemana. Ilmestymisviikollaan "MC" nousi sijalle 40 Suomen virallisella albumilistalla. Albumilla Stepa käsittelee arkipäiväisiä aiheita, kuten lapsuuden kommelluksia, naisien käsittämättömyyttä ja rahan tarvetta. Levy luo kontrastin Stepan aikaisempaan tuotantoon, joka tyylillisesti kumartaa gangsta rap -genrelle. Kaikkein mielikuvituksekkaimmissa gangsta-kappaleissa heittäydytään mukaan lottovoittajan ("Lottovoittaja") elämään.


title: Stepa

text: Stepan toinen kokopitkä albumi "Made in Sodankylä" julkaistiin Joku Roti Recordsin kautta 17. maaliskuuta 2010. Se päätyi ilmestymisviikollaan sijalle 22 Suomen virallisella albumilistalla. "Made in Sodankylän" nimikkokappaleella "Made in Sodankylä" Stepa ottaa kantaa muun muassa Lapin tyhjenemiseen ja ihmisten muuttamiseen uusille asuinalueille. Albumin kappale "Kiviranta" puolestaan käsittelee Stepan nykyistä tilannetta ja hänen kotikulmiaan.


title: Stepa

text: Stepa kertoi Summerin haastattelussa vuonna 2011 tekevänsä uutta albumia. Lisäksi hänen ja rap-artisti Aren yhteislevy "...ja naksuvat luupit" julkaistiin 30. marraskuuta 2012. Albumi nousi 49. sijalle Suomen virallisella albumilistalla. Albumin kappaleista "Yhtä aikaa siellä täällä", "Syö papu jos oot nälkänen" ja "Sätkät tiskit breikit" on julkaistu musiikkivideot.


title: Stepa

text: Stepan kolmas sooloalbumi "Ultramagneettinen" julkaistiin Monsp Recordsin kautta 4. huhtikuuta 2014. Se ylsi parhaimmillaan Suomen virallisen albumilistan viidennelle sijalle. Albumin ensimmäinen musiikkivideo "Gettounelmii" julkaistiin elokuussa 2013 ja toinen kappaleesta "Paha jäbä" maaliskuussa 2014. Kolmas musiikkivideo julkaistiin huhtikuussa 2014 kappaleesta "Rock n Roll Volkswagen" ja neljäs toukokuussa kappaleesta "Laineen Kaspereita".


title: Stepa

text: Stepa julkaisi neljännen sooloalbuminsa "Henget" vuonna 2017 Monsp Recordsin kautta. Levyn kappaleiden aihepiiri on Stepan aiempaa tuotantoa vakavempaa.


title: Stepa

text: Stenberg syntyi ja varttui Sodankylässä Lapissa. Myöhemmin hän muutti Tornion Kivirantaan ja valmistui joulukuussa 2011 yhteisöpedagogiksi. Vuonna 2013 Stenberg muutti Ouluun päästyään opiskelemaan opettajaksi Oulun yliopistoon.


title: Shanksville

text: Shanksville on kunta ("borough") Somersetin piirikunnassa Pennsylvaniassa Yhdysvalloissa. Vuonna 2013 Shanksvillessä oli noin 230 asukasta. Se on osa Johnstownin suurkaupunkialuetta. Shanksville sai kansainvälistä huomiota syyskuun 11. päivän iskujen aikana, kun yksi kaapatuista lentokoneista tippui maahan Shanksvillessä. Lentokoneen oli arvioiden mukaan ohjata päin Valkoista taloa tai United States Capitol -rakennusta, mutta matkustajat tekivät yllätyshyökkäyksen ohjaamoon, jossa tappelun seurauksena lentokone tippui maahan.


title: Kukka (yhtye)

text: Kukka oli suomalainen diskopop-yhtye, joka saavutti kulttisuosiota Tampereella vuosituhannen vaihteessa.


title: Kukka (yhtye)

text: Kukka perustettiin Tampereella keväällä 1997. Se teki ensimmäisen, neljä kappaletta sisältäneen demonsa samana vuonna ja soitti ensimmäiset keikkansa kesällä 1998. Seuraavan vuoden aikana yhtye teki vielä pari demoa, jotka poltettiin myöhemmin "Collected Works" -nimiseksi CD:ksi.


title: Kukka (yhtye)

text: Merceedee's-pienlevy-yhtiö julkaisi Kukan ensimmäisen virallisen singlen alkuvuodesta 2000. Sen ensimmäinen painos myytiin nopeasti loppuun.


title: Kukka (yhtye)

text: Yhtye teki pienen kiertueen myös Pietariin ja Moskovaan vuonna 2000. Jukka Kärkkäinen ohjasi musiikkivideon kappaleesta ”Hot Light”. Videon myötä yhtye huomattiin myös Tampereen ulkopuolella ja haastatteluja annettiin MoonTV:lle ja MTV3:n "Jyrkille".


title: Kukka (yhtye)

text: Alkuvuodesta 2001 Kukka konsertoi taas Pietarissa. Suosio kasvoi jatkuvasti, mutta erään konsertin päätteeksi Tampereen Yo-talolla vuonna 2001 yhtye ilmoitti, että se lopettaa.


title: Kukka (yhtye)

text: Kukka teki lyhyen paluun vuonna 2007, jolloin Helmi-levyt julkaisi kahden CD:n kokoelma-albumin yhtyeen koko tuotannosta ja yhtye teki muutaman konsertin.


title: Kukka (yhtye)

text: Yhtyeen jäsenet ovat myöhemmin soittaneet muun muassa kokoonpanoissa Risto, Moppi & Aivokurkiaiset ja Aloha Junktion.


title: Pitkät jäähyväiset

text: Pitkät jäähyväiset () on Raymond Chandlerin vuonna 1953 julkaistu rikosromaani. Teos on lajityypiltään niin sanottu kovaksi keitetty dekkari, jonka päähenkilönä on Chandlerin tunnettu salapoliisiluomus, yksityisetsivä Philip Marlowe. Kirja on saavuttanut menestystä ja arvostusta Chandlerin tunnetuimpien teosten "Syvä uni" ja "Näkemiin, kaunokaiseni" tapaan. Chandler on dekkarillisen juonenkuljetuksen yhteyteen sisällyttänyt teokseen paljon yhteiskuntakritiikkiä, ja kirjaa on pidetty myös Chandlerin omaa tällöistä elämäänsä heijastavana, omaelämänkerrallisia piirteitä sisältävänä. Vuonna 1955 kirja palkittiin arvostetulla Edgar Allan Poen mukaan nimetyllä Edgar-palkinnolla.


title: Pitkät jäähyväiset

text: Kirjaan pohjautuva Robert Altmanin ohjaama samanniminen elokuva sai ensi-iltansa vuonna 1973.


title: Pitkät jäähyväiset

text: Teoksesta on kaksi suomennosta, Eero Ahmavaaran suomennos vuodelta 1954 ja Kalevi Nyytäjän vuodelta 1988. Molemmat on julkaissut WSOY.


title: Åse Kleveland

text: Åse Maria Kleveland (s. 18. maaliskuuta 1949 Tukholma) on ruotsalais-norjalainen kansanlaulaja ja poliitikko. Hän on opiskellut oikeustiedettä. Hän on toiminut Norjan työväenpuolueessa. Hänet nimettiin Norjan kulttuuri- ja kirkollisministeriksi vuosiksi 1990–1996 Gro Harlem Brundtlandin hallitukseen. Hän oli myös Ruotsin Filmi-Instituutin presidentti vuodesta 2000 vuoteen 2006.


title: Åse Kleveland

text: Kleveland syntyi Ruotsissa ja muutti Norjaan 1956. Hän puhuu sujuvasti norjaa, ruotsia, ranskaa ja japania. Kesäkuussa 2007 hänestä tuli norjalaisen humanistiyhdistyksen johtokunnan puheenjohtaja.


title: Åse Kleveland

text: Åse Kleveland alkoi soittaa klassista kitaraa kahdeksanvuotiaana ja kaksi vuotta myöhemmin esiintyi ensi kerran radio-ohjelmassa. Hänen ensimmäinen viisuteelmänsä oli Erik Byen show'ssa, kun hän oli 13 vuotta vanha. Hänen ensimmäinen albuminsa julkaistiin, kun hän oli 15 vuotta vanha, ja toinen oli yksi uraauurtavista viisupoppiaallon edelläkävijöistä: yhdistelmä perinteistä kansanmusiikkia ja poppia. Tämä johti kutsuun esiintyä Pariisissa ja jonkin aikaa hän matkustikin Pariisin ja lukion väliä Lillestrømissä, Oslosta pohjoiseen. 17-vuotiaana hän teki ison kiertueen Japanissa. Se sisälsi useita televisioshowesiintymisiä ja singlejen julkaisuja Japanissa.


title: Åse Kleveland

text: Laulajana hän on tunnettu synkästä, sielukkaasta äänestään. Laulamisen lisäksi hän myös soittaa kitaraa ja on säveltänyt lauluja laulaja-lauluntekijä -perinteen mukaisesti. Soolouransa lisäksi hän on myös viisuyhtyeen Ballade!:n jäsen.


title: Åse Kleveland

text: Vuonna 1966 Kleveland edusti Norjaa Eurovision laulukilpailussa esityksellä Intet er nytt under solen ("Ei mitään uutta auringon alla") saavuttaen kolmannen sijan. Hän rikkoi perinteitä naisesiintyjien suhteen sikäli, että oli ensimmäinen, joka ei ollut pukeutunut mekkoon, valitessaan housupuvun sen sijaan. Päinvastoin puolestaan Ison-Britannian edustaja Kenneth McKellar oli pukeutunut kilttiin.


title: Åse Kleveland

text: Vuonna 1986 hän juonsi ensimmäisen Norjan isännöimän Eurovision laulukilpailun, joka pidettiin Bergenissä, Bobbysocksin voitettua vuonna 1985. Vuodesta 1979 vuoteen 1987 hän oli Norjan muusikkoyhdistyksen johtaja.


title: Thea von Harbou

text:
Thea Gabriele von Harbou (27. joulukuuta 1888 Tauperlitz Baijeri – 1. heinäkuuta 1954 Berliini) oli saksalainen kirjailija, elokuvakäsikirjoittaja ja näyttelijä, syntyperältään preussilaista aristokratiaa.
Hänen ensimmäinen romaaninsa ilmestyi 1905 lehdessä "Deutsche Roman-Zeitung". Hän kuitenkin ryhtyi näyttelijäksi ja aloitti 1906 Düsseldorfissa, mistä hän muutti Weimariin (1908), Chemnitziin (1911) ja Aacheniin (1913). Aachenissa hän tutustui ensimmäiseen aviomieheensä, näyttelijä, ohjaaja Rudolf Klein-Roggeen, ja he avioituivat 1914.
Hän kirjoitti vuonna 1920 Fritz Langin kanssa ensimmäisen elokuvakäsikirjoituksensa "Unelmien temppeli". Langista tuli hänen toinen aviomiehensä 1922, ja he tekivät seuraavina vuosina yhteistyötä, kirjoittivat esimerkiksi käsikirjoituksen elokuviin "Metropolis" ja "M – kaupunki etsii murhaajaa". He muuttivat erilleen lokakuussa 1931, ja avioero tuli voimaan 1933. Von Harboun liittyminen Saksan kansallissosialistiseen työväenpuolueeseen vuonna 1932 oli luultavasti syy avioeroon Langista, joka 1934 muutti Saksasta Pariisiin, kun hänen elokuvansa "Tri Mabusen testamentti" oli kielletty Saksassa.


title: Thea von Harbou

text: Harbou teki käsikirjoituksen elokuvaan "Der Herrscher" (1937), jonka ohjasi Veit Harlan ja pääosaa näytteli Emil Jannings. Elokuva kertoo ehdottomasta alistumisesta diktaattorin valtaan, ja palkinto tulee täydellisenä voittona.


title: Thea von Harbou

text: Brittiläinen sotilashallinto pidätti hänet toisen maailmansodan jälkeen, ja hän joutui tekemään sekalaisia töitä, kuten siivoamaan raunioita pommituksen jäljiltä. Saatuaan työluvan hän teki jonkin verran töitä elokuvan parissa ja jatkoi käsikirjoituksien kirjoittamista.


title: Rudolf Klein-Rogge

text: Friedrich Rudolf Klein-Rogge (s. 24. marraskuuta 1885 Köln, Saksa – 30. huhtikuuta 1955 Graz, Itävalta) oli saksalainen näyttelijä ja käsikirjoittaja. Klein-Rogge oli 1920- ja 1930-luvun Saksassa huomattavimpia näyttelijöitä, ja hän näytteli useissa Fritz Langin elokuvissa.


title: Rudolf Klein-Rogge

text: Klein-Roggen rooleista muistettavimpia ovat hullu tiedemies Rotwang Fritz Langin elokuvassa "Metropolis" ja nimiosa Langin Tri Mabuse -sarjassa.


title: Rudolf Klein-Rogge

text: Klein-Roggen isä oli korkea-arvoinen sotilas. Koulun käytyään Klein-Rogge opiskeli taidehistoriaa ja kirjallisuutta Berliinin ja Bonnin yliopistossa ja opiskeli samalla näyttelemistä. Ensi-esiintymisensä näyttämöllä hän teki 1909, jolloin hän 20-vuotiaana näytteli Cassiuksen osan "Julius Caesarissa" Työskennellessään Aachenissa hän tutustui käsikirjoittaja, kirjailija Thea von Harbouiin, ja he avioituivat 1914. He muuttivat yhdessä Berliiniin, ja 1918–1924 hän näytteli Berliinin Lessing-teatterissa. He erosivat 1921, ja Harbou avioitui Fritz Langin kanssa.


title: Rudolf Klein-Rogge

text: Klein-Rogge aloitti elokuvanäyttelemisen 1919 pikkuosissa. Ensimmäinen merkittävä elokuvarooli oli Fritz Langin elokuvassa "Kamppailevia sydämiä" "Kampfende Herzen" (1920), ja hän työskenteli Langin kanssa kolmessa ohjaajan tunnetuimmassa elokuvassa , "Dr. Mabuse, der Spieler" (1922, suomeksi kahtena osana "Tri Mabuse – ihmispeto" ja "Tri Mabuse rikosten pyörteissä" ), "Metropolis" (1927) ja "Tri Mabusen testamentti" ("Das Testament des Dr. Mabuse, "1933). Vuodesta 1933 alkaen hän näytteli useammin pikkuosissa. Toisen maailmansodan jälkeen hän toivoi jälleen yhteistyötä Langin kanssa, mutta tällä ei ollut sopivia osia.


title: Rudolf Klein-Rogge

text: Klein-Rogge hakeutui teatteriohjaajaksi Graziin, jossa hän kuoli veljeltään 1943 hankkimassaan Wetzelsdorfin linnassa. Hän näytteli yhteensä yli 85 elokuvassa.


title: Rudolf Klein-Rogge

text: Klein-Rogge oli naimisissa neljä kertaa: Greta Melchorin, käsikirjoittaja Thea von Harboun ja Margarete Neffin kanssa sekä ruotsalaisen näyttelijän Mary Johnsonin kanssa 1932–1955.


title: Landerneau

text: Landerneau on kunta Finistèren departementissa Bretagnen hallintoalueella Ranskassa. Kunnassa oli 14 281 asukasta vuoden 1999 väestönlaskennassa. Landerneaun pinta-ala on 13 neliökilometriä.


title: Landerneau

text: "Landerneau" tarkoittaa nykyisin ranskan kielessä sisäänlämpiävää pientä piiriä, etenkin silloin kun tapahtuu jotain tämän piirin mieltä järkyttävää. Sanonta on peräisin Alexandre Duvalin näytelmästä "les Héritiers" (1796), jossa kylä mainitaan.


title: Landivisiau

text: Landivisiau on kunta Finistèren departementissa Bretagnen hallintoalueella Ranskassa. Kunnassa oli 8 751 asukasta vuoden 1999 väestönlaskennassa. Landivisiaun pinta-ala on 19 neliökilometriä.


title: Lannilis

text: Lannilis on kunta Finistèren departementissa Bretagnen hallintoalueella Ranskassa. Kunnassa oli 4 473 asukasta vuoden 1999 väestönlaskennassa. Lannilisin pinta-ala on 24 neliökilometriä.


title: Lesneven

text: Lesneven on kunta Finistèren departementissa Bretagnen hallintoalueella Ranskassa. Kunnassa oli 6 348 asukasta vuoden 1999 väestönlaskennassa. Lesnevenin pinta-ala on 10 neliökilometriä.


title: Locmaria-Plouzané

text: Locmaria-Plouzané on kunta Finistèren departementissa Bretagnen hallintoalueella Ranskassa. Kunnassa oli 4 246 asukasta vuoden 1999 väestönlaskennassa. Locmaria-Plouzanén pinta-ala on 23 neliökilometriä.


title: Moëlan-sur-Mer

text: Moëlan-sur-Mer on kunta läntisessä Ranskassa Finistèren departementissa Bretagnen alueella. Se sijaitsee Atlantin rannikolla.


title: Moëlan-sur-Mer

text: Moëlan-sur-Mer on ollut taiteilijoiden suosima paikka. Siellä ovat viihtyneet niin taidemaalari Maurice Asselin ja kirjailija Pierre Mac Orlan.


title: Jérémie Janot

text: Jérémie Janot (s. 11. lokakuuta 1977 Valenciennes, Ranska) on ranskalainen jalkapallomaalivahti. Hän pelaa tällä hetkellä kotimaassaan Ranskan Ligue 1:ssä Saint-Étiennessä.


title: Jérémie Janot

text: Siirryttyään kotikaupunkinsa junioriseurasta Valenciennesistä Saint-Étienneen suurimmaksi epäilyn kohteeksi joutui hänen pituutensa pelatessaan ensimmäisiä otteluita uudessa seurassaan Ligue 2:ssa kaudella 1998–1999. Ainoastaan 176 senttimetriä pitkä maalivahti osoitti kuitenkin olevansa varsin ketterä ja kimmoisa, jolla hän on korvannut puuttuvat sentit pituudestaan. Ensimmäisen neljä kautta vuodesta 1998 lähtien olivat varsin maltillisia valmentajien peluutettua Janotia varamaalivahtina, kun Saint-Étiennen yrittäessä pysyä Ligue 1:ssä. Kaudella 2002–2003 hän sai tilaisuutensa toimia joukkueensa ykkösmaalivahtina, jonka myötä Saint-Étienne nousi kahden vuoden jälkeen takaisin Ligue 1:n. Todellisen läpimurron Janot teki kaudella 2004–2005, kun hän teki uuden ennätyksen Ligue 1:ssä pitämällä maalinsa puhtaana 1534 minuuttia. Samalla kaudella Janot muistetaan tempauksestaan pitäessään Hämähäkkimiesmäistä peliasua yllään. Kauden jälkeen hän kuulunut sarjan parhaimpiin maalivahteihin, mutta huolimatta siitä Janot ei ole koskaan esiintynyt Ranskan maajoukkueessa.


title: Penmarch

text: Penmarch on kunta Finistèren departementissa Bretagnen hallintoalueella Ranskassa. Kunnassa oli 5 889 asukasta vuoden 1999 väestönlaskennassa. Penmarchin pinta-ala on 16 neliökilometriä.


title: Plabennec

text: Plabennec on kunta Finistèren departementissa Bretagnen hallintoalueella Ranskassa. Kunnassa oli 6 997 asukasta vuoden 1999 väestönlaskennassa. Plabennecin pinta-ala on 50 neliökilometriä.


title: Tale Spinnin’

text: Tale Spinnin' on fuusiojazz -yhtye Weather Reportin viides albumi, joka julkaistiin vuonna 1975 Columbia Recordsilla. Rumpuja albumilla soittaa Leon "Ndugu" Chanceler, joka tunnetaan työstään Carlos Santanan parissa. Nauhoitusten jälkeen Chanceleria pyydettiin jäämään pysyväksi jäseneksi, mutta siirtyi kuitenkin takaisin Santanan yhtyeeseen.


title: Plonéour-Lanvern

text: Plonéour-Lanvern on kunta Finistèren departementissa Bretagnen hallintoalueella Ranskassa. Kunnassa oli 4 800 asukasta vuoden 1999 väestönlaskennassa. Plonéour-Lanvernin pinta-ala on 49 neliökilometriä.


title: Ploudalmézeau

text: Ploudalmézeau on kunta Finistèren departementissa Bretagnen hallintoalueella Ranskassa. Kunnassa oli 4 994 asukasta vuoden 1999 väestönlaskennassa. Ploudalmézeaun pinta-ala on 23 neliökilometriä.


title: Plouguerneau

text: Plouguerneau on kunta Finistèren departementissa Bretagnen hallintoalueella Ranskassa. Kunnassa oli 5 628 asukasta vuoden 1999 väestönlaskennassa. Plouguerneaun pinta-ala on 43 neliökilometriä.


title: Mysterious Traveller

text: Mysterious Traveller on fuusiojazz-yhtye Weather Reportin neljäs albumi, joka julkaistiin vuonna 1974 Columbia Recordsilla. Albumi oli alkuperäisbasisti Miroslav Vitousille viimeinen, ja hänen tilalleen tuli Alphonso Johnson. Myös Greg Errico, joka soitti rumpuja "Sweetnighter"-levyn kiertueella ja "Mysterious Travellerin" nauhoituksissa, kieltäytyi jäämästä pysyväksi jäseneksi. Hänen tilalleen tuli Ishmael Wilburn.


title: Plouhinec (Finistère)

text: Plouhinec on kunta Finistèren departementissa Bretagnen hallintoalueella Ranskassa. Kunnassa oli 4 106 asukasta vuoden 1999 väestönlaskennassa. Plouhinecin pinta-ala on 28 neliökilometriä.


title: Cholet

text:
Cholet on ranskalainen kaupunkikunta, joka sijaitsee Maine-et-Loiren departementissa ja Pays de la Loiren alueella. Se on osa historiallista Maudesin aluetta.
__notoc__
Cholet sijaitsee Maine-et-Loiren äärimmäisessä lounaisnurkassa. Alueella on kuitenkin kohtalaisia ylänkömuodostelmia, sillä sen keskikorkeus on 124 metriä merenpinnasta ja se muodostuu kaupungin kohdalla 63 metriä merenpinnasta olevasta matalimmasta kohdasta ja korkeimmillaan alue on 184 metriä merenpinnasta.


title: Cholet

text: Kaupungin ilmasto on sekoitus merellistä ja ylängön ilmastoa, joka pysyy kohtalaisen lauhkeana ympäri vuoden.


title: Cholet

text: Kaupungin nimi tulee latinan sanasta "coletum", joka puolestaan merkitsee kaalia. Alueelta onkin tehty merkittäviä historiallisia kaalinviljelyyn liittyviä löytöjä.


title: Cholet

text: Myös suola on näytellyt merkittävää roolia kaupungin historiassa, ja vuonna 1343 Ranskan kuningas Filip VI sääti siitä valtion monopolin ja määräsi tunnetun ja pahennusta herättäneen suolaveron eli gabellein. Kaupungista tuli tämän myötä eräs keskeinen suolahallinnon paikka.


title: Cholet

text: Kaupungin taloudellisen kasvun syy oli kuitenkin tekstiiliteollisuuden voimakas nousu koko vanhan kuningasvallan aikana. Kuitenkin 1800-luvulla tekstiiliteollisuuden koneistumisen aikana siirtyi kaupungin teollisuuden pääpaino kenkäteollisuuteen ja näin siitä tuli pelastus työttömiksi joutuneille tekstiiliteollisuuden kutojille.


title: Cholet

text: Nykyisin kaupungin ongelma on merkittävän kolmannen toimialan puuttuminen, eli palvelujen tuotanto ei ole pystynyt korvaamaan käytöstä poistuneita koneita.


title: Pont-l’Abbé

text: Pont-l’Abbé on kunta Finistèren departementissa Bretagnen hallintoalueella Ranskassa. Kunnassa oli 7 849 asukasta vuoden 1999 väestönlaskennassa. Pont-l’Abbén pinta-ala on 18 neliökilometriä.


title: Quimperlé

text: Quimperlé on kunta Finistèren departementissa Bretagnen hallintoalueella Ranskassa. Kunnassa oli 10 850 asukasta vuoden 1999 väestönlaskennassa. Quimperlén pinta-ala on 32 neliökilometriä.


title: Sweetnighter

text: Sweetnighter on Weather Reportin kolmas albumi, joka julkaistiin vuonna 1973 Columbia Recordsilla. Vaikka yhtyeen alkuajoille ja fuusiojazzille yleensäkin ominaista improvisoitua soittamista kuullaan levyllä paljon, on musiikki hieman rakenteellisempaa kuin aiemmilla tuotoksilla.


title: Riec-sur-Belon

text: Riec-sur-Belon on kunta Finistèren departementissa Bretagnen hallintoalueella Ranskassa. Kunnassa oli 4 008 asukasta vuoden 1999 väestönlaskennassa. Riec-sur-Belonin pinta-ala on 55 neliökilometriä.


title: Rosporden

text: Rosporden on kunta Finistèren departementissa Bretagnen hallintoalueella Ranskassa. Kunnassa oli 6 441 asukasta vuoden 1999 väestönlaskennassa. Rospordenin pinta-ala on 57 neliökilometriä.


title: Saint-Pol-de-Léon

text: Saint-Pol-de-Léon on kunta Finistèren departementissa Bretagnen hallintoalueella Ranskassa. Kunnassa oli 7 121 asukasta vuoden 1999 väestönlaskennassa. Saint-Pol-de-Léonin pinta-ala on 23 neliökilometriä.


title: Angiotensiini

text: Angiotensiinit ovat peptidejä ja hormoneita.


title: Angiotensiini

text: Munuaisten erittämä reniini muuntaa angiotensinogeeniä angiotensiineiksi, jotka supistavat verisuonia ja saavat näin verenpaineen kohoamaan. Angiotensiinit myös lisäävät aldosteronin tuotantoa. Aineesta on neljä eri tyyppiä angiotensiinit I, II, III ja IV.


title: Angiotensiini

text: Angiotensiini I:tä muodostuu reniini entsyymin pilkkoessa angiotensiinin esiasteesta; angiotensinogeenistä osan pois. Se koostuu kymmenestä aminohaposta, joiden järjestys on Asp - Arg - Val - Tyr - Ile - His - Pro - Phe - His - Leu. Angiotensiini I:llä ei ole biologista aktiivisuutta ja se esiintyy ainoastaan angiotensiini II:n esiasteena.


title: Angiotensiini

text: Angiotensiini I:n kemiallinen kaava on CHNO, moolimassa 1296,48 g/mol ja CAS-numerot 484-42-4 ja 9041-90-1.


title: Angiotensiini

text: Angiotensiini II muodostuu, kun angiotensiinikonvertaasientsyymi (ACE) on hajottanut angiotensiini I:n. Angiotensiini II koostuu kahdeksasta aminohaposta (Asp - Arg - Val - Tyr - Ile - His - Pro - Phe). Aminohappojärjestyksessä kohta 5 voi olla Val tai Ile. Aine on voimakkaampi verisuonten supistaja kuin noradrenaliini ja se onkin tärkeässä roolissa verenpaineen säätelyssä.


title: Angiotensiini

text: Angiotensiini II:n kemiallinen kaava on CHNO, moolimassa 1046,18 g/mol ja CAS-numerot 11128-99-7 ja 1407-47-2.


title: Angiotensiini

text: Veren punasoluissa olevat angiotensinaasentsyymit hajottavat angiotensiini II:n, jolloin syntyy angiotensiini III:a, joka koostuu seitsemästä aminohaposta. (Arg - Val - Tyr - Ile - His - Pro - Phe). Angiotensiinin vaikutus verenpaineeseen on vain 40% angiotensiini II:n vaikutuksesta, mutta se aktivoi yhtä paljon aldosteronia.


title: Angiotensiini

text: Angiotensiini IV on heksapeptidi. (Val - Tyr - Ile - His - Pro - Phe). Vaikutukset ovat angiotensiini III:n kaltaiset, mutta aktiivisuus ei ole yhtä suuri.


title: Saint-Renan

text: Saint-Renan on kunta Finistèren departementissa Bretagnen hallintoalueella Ranskassa. Kunnassa oli 6 818 asukasta vuoden 1999 väestönlaskennassa. Saint-Renanin pinta-ala on 13 neliökilometriä.


title: Scaër

text: Scaër on kunta Finistèren departementissa Bretagnen hallintoalueella Ranskassa. Kunnassa oli 5 267 asukasta vuoden 1999 väestönlaskennassa. Scaërin pinta-ala on 118 neliökilometriä.


title: Trégunc

text: Trégunc on kunta Finistèren departementissa Bretagnen hallintoalueella Ranskassa. Kunnassa oli 6 354 asukasta vuoden 1999 väestönlaskennassa. Tréguncin pinta-ala on 51 neliökilometriä.


title: Mátra

text: Mátra on vuoristoalue Pohjois-Unkarissa Gyöngyösin ja Egerin kaupunkien välissä. Maan korkeimmat huiput, Kékestető (1014 m) ja Galya-tető (965 m), kuuluvat vuoristoon.


title: HuuMaa

text: HuuMaa – huumeet ja kehitys on Elämäntapaliiton huumetyöhanke, jonka tarkoituksena on välittää tietoa huumekasvien viljelyn yhteyksistä kehitys- ja ihmisoikeuskysymyksiin. Huumekeskusteluun pyritään tuomaan mukaan kaikkien huumetalouteen tavalla tai toisella osallisten ihmisten näkökulmat, jotta huumeisiin liittyvät ongelmat saataisiin ratkaistua pitkäjänteisellä ja kestävällä tavalla. Huumekauppa lohkaisee ison siivun maailmantaloudesta, YK:n arvioiden mukaan laittoman huumekaupan arvo on n. 400mrd USD vuodessa, eli 8% koko maailmankaupasta, mikä on samaa luokkaa turismin ja öljyteollisuuden liikevaihdon kanssa.


title: HuuMaa

text: HuuMaa-toiminta sai alkunsa vuonna 1999, ja melko nopeasti hankkeen pääasialliseksi toimintamuodoksi valikoitui kansainvälisyyskasvatus, jonka keinoin erityisesti nuoria kannustetaan osallistumaan ja ottamaan itse selvää asiosta, jotta he oppisivat ymmärtämään huumekysymysten ja yhteiskunnallisten kehitystekijöiden yhteyksiä. Kuten ulkoministeri Erkki Tuomioja totesi puheessaan huumepoliittisessa seminaarissa, köyhyyden ja huumetuotannon kytkökset ovat monimutkaisia. Unikon viljely Afganistanissa tai kokapensaiden istutus Perussa ovat olleet perinteisiä ja usein lähes ainoitakin tulonlähteitä köyhimmälle väestön osalle. Niihin on suhtauduttu monin paikoin ilman arvovarauksia, luonnollisena toimeentulon muotona.


title: HuuMaa

text: Vanhanaikaisen pelottelun ja syyllistämisen sijaan HuuMaa-toiminnan puitteissa on pyritty herättämään ihmisiä pohtimaan asioita itse ja näkemään koko huumetalouden ketju alkaen Afganistanista, Marokosta tai Kolumbiasta päätyen kotinurkillemme. Tavoitteena on näin ollen ollut kehittää opettajien ja oppilaiden käyttöön toiminnallisia työmenetelmiä ja oppimateriaaleja, joiden kautta huumetalouden kansainväliset syyt ja seuraukset tuodaan tarkastelun piiriin. Painopistettä siirretään perinteisestä, huumeiden terveysvaikutuksista globaaliin näkökulmaan, joten materiaali kytkeytyy vahvasti kansainvälisyyskasvatukseen. Tällä hetkellä kansainvälisyyskasvatuksen keinoja hyödyntävää monialaista huumetyön aineistoa ei ole juurikaan saatavilla edes kansainvälisesti.


title: HuuMaa

text:
Latinalaiseen Amerikkaan ja kansainväliseen huumepolitiikkaan erikoistunut politiikan tutkija Martin Jelsma on todennut, että esimerkiksi kokapensas- ja unikkoviljelmien pakkohävityksillä ei olla onnistuttu supistamaan tuotantoa, heroiinin tuotanto on päinvastoin viimeisen kymmenen vuoden aikana jopa kaksinkertaistunut. Kovakouraiset huumepoliittiset toimenpiteet ovat aiheuttaneet suurta vahinkoa sivullisille muun muassa ihmisoikeusrikkomusten muodossaa. Huumepoliittista keinovalikoimaa onkin tarpeen laajentaa, ja toimenpiteiden valitsemisessa ja hyödyntämisessä on luotettava myös tutkimustietoon.
Hankkeen teemoista on tuotettu oppimateriaalia yläkoulu- ja lukioikäisille, sillä opettajilla, kasvattajilla ja nuorilla on usein kokemusta vain terveysperusteisesta päihdekasvatuksesta, jonka rinnalle tarvitaan toimintaa ohjaamaan yhteiskunnallisen ajattelun kehittymistä ja maailmankansalaisuuteen kasvamista. Tätä tarkoitusta palvelemaan Elämäntapaliitto on koonnut ja julkaissut työkirjan Huumeet ja maailma - YK:n kehitystavoitteet ja huumetalouden torjuminen. Kirja antaa kuvan huumetalouden toiminnasta ja sen monitahoisista vaikutuksista tavoitteenaan antaa erilaisia virikkeellisiä näkökulmia asioihin. HuuMaa-toimintaa on esitelty myös erilaisissa tapahtumissa, muun muassa YK:n huumeiden vastaisen päivän Value Life! -tapahtumassa, Maailma kylässä -festivaaleilla ja Educa-messuilla.


title: Kristillinen Seurakunta

text: Kristillinen Seurakunta (Suomessa myös nimellä DKM-Suomi tai Smithin ystävät) on vapaa evankelis-kristillinen seurakunta, jonka elämän ja opin ohjenuorana ja perustana toimii Raamattu. Jäseniä on 65 maassa noin 30 000. Seurakunta on lähtöisin Norjasta. Vuonna 1897 Johan Oscar Smith (s. 1871) tuli uskoon. Hänen ympärilleen kerääntyi pieni joukko ihmisiä, jotka uskoivat voittoon tietoisesta synnistä. He kokoontuivat yhdessä vahvistamaan ja rohkaisemaan toisiaan, ja näin sai alkunsa Kristillinen Seurakunta.


title: Kristillinen Seurakunta

text: Seurakunta omistaa Norjassa Oslofjord Convention Center -konferenssikeskuksen, jossa se pitää kesäkokouksensa.


title: Mr. Gone

text: Mr. Gone on fuusiojazz -yhtye Weather Reportin kahdeksas studioalbumi, joka julkaistiin vuonna 1978. Albumi on tunnettu siitä, että "Down Beat" -lehti, joka oli ylistänyt yhtyeen aikaisempia levyjä, antoi "Mr. Gone"lle arvostelussaan ainoastaan yhden tähden. Albumia kritisoitiin muun muassa äänimaailman yli-orkestraatiosta ja kappaleiden eriskummallisista nimistä.


title: Mr. Gone

text: Kaupallisesti albumi menestyi kuitenkin melko hyvin, johtuen suurimmaksi osaksi edellisen albumin, "Heavy Weather"in suurmenestyksestä, ja albumi ylsikin Billboard-listalla sijalle #52.


title: Enrico Mainardi

text: Enrico Mainardi (19. toukokuuta 1897 Milano – 10. huhtikuuta 1976 München) oli italialainen säveltäjä ja sellisti.


title: Enrico Mainardi

text: Mainardi sai isältään sellon kolmivuotiaana ja esiintyi julkisesti yhdeksän ikäisenä. Hän valmistui myöhemmin Milanon konservatoriosta. Soittotaidot pääsivät rapistumaan ensimmäisen maailmansodan aikana, mutta Mainardi aloitti syventymisen sellonsoittotaitoon uudelleen. Myöhemmällä iällään hän tuli tunnetuksi paitsi esiintyjänä, myös huomattavana pedagogina ja sellonsoiton professorina. Hän työskenteli uransa aikana Italian lisäksi Saksassa, jossa hän 78-vuotiaana kuolikin.


title: Enrico Mainardi

text: Mainardin sävellettyyn tuotantoon kuuluu esimerkiksi neljä sellokonserttoa.


title: Enrico Mainardi

text: Mainardi esiintyi Suomessa Helsingin kaupunginorkesterin konsertissa 29. tammikuuta 1960.


title: I Sing the Body Electric

text: I Sing the Body Electric fuusiojazz-yhtye Weather Reportin toinen albumi. Albumi vie ensimmäisellä albumilla kokeiltuja avantgarde-vaikutteita vieläkin pitemmälle.


title: I Sing the Body Electric

text: B-puoli on taltioitu livenä Tokiossa.


title: Rock Island

text: Rock Island on Jethro Tullin albumi. Se jatkaa edellisen levyn hard rock -painotteista ilmaisua. Albumi ei kuitenkaan menestynyt aivan yhtä hyvin. "Kissing Willie" -kappaleen heavy-painotteinen riffi viittaa yhtyeen vuoden 1989 Grammy-voitolle parhaasta hard rock/heavy metal -albumista "Crest of a Knave" -albumilla.


title: Fangornin metsä

text: Fangornin metsä () oli ikivanha metsä "Taru sormusten herrasta" -romaanissa. Se sijaitsi Sumuvuorten kaakkoispäässä Entinojan ja Liituvirran yläjuoksujen välillä. Suuruudestaan huolimatta metsä oli Kolmannella Ajalla vain sirpale, Itäkolkka, muinaisesta metsästä, joka oli peittänyt koko Eriadorin Sinivuorilta itään. Metsän huvetessa olivat Fangorniin jääneet eristyksiin kenties Keski-Maan viimeiset entit. Heistä vanhin oli Puuparta. Puuparran sindarinkielisestä nimestä Fangorn koko metsä oli saanut nimensä, ja usein myös metsää kutsuttiin lyhyesti vain Fangorniksi. Huolimatta vaikutelmasta jonka pidempi nimi suomennettuna antaa, se ei tarkoita ”Fangorn-entin metsää” omistusmuodossa.


title: Fangornin metsä

text: Rohirrimin keskuudessa Fangornia kutsuttiin Enttimetsäksi, sillä heidänkin kansantarunsa tunsivat metsässä asuvat Puiden Paimenet. Tarut muuttuivat todellisuudeksi Sormuksen sodassa, kun entit lähtivät vielä viimeiselle sotamarssilleen; ne kukistivat Rautapihan ja huornit tuhosivat Sarumanin armeijat täydellisesti Ämyrilinnan taistelun päätteeksi.


title: Roots to Branches

text:
Roots to Branches on Jethro Tullin vuoden 1995 studioalbumi. Se yhdistelee Tullin perinteistä folk rockia maailmanmusiikkivaikutteisiin Lähi-idästä ja Arabimaista.
Albumi jäi basisti Dave Peggin viimeiseksi yhtyeen riveissä ja kosketinsoittaja Andrew Giddingsin ensimmäiseksi yhtyeen vakituisena jäsenenä. Vuoden 2007 remasteroitu versio ei sisällä bonuskappaleita.